Kenta lizer d’an Tesalonisianed - Le Diocèse de Quimper et Léon\nAccueil - Testamant Nevez - Kenta lizer d’an Tesalonisianed\nKenta lizer d’an Tesalonisianed :\nEskopti Kemper ha Leon, 1988.\nGwallgaset gand ar Juzevien, Paol e-neus ranket kuitaad Tesalonig, heb beza gellet rei deskadurez a-walh d’ar re genta deuet d’ar feiz. O veza klevet e choment stard en o feiz, Paol a skriv dezo evid o meuli da veza roet degemer vad d’an Aviel ha da veza dalhet mad e-kreiz an Heskinèrèz. Evid ar pez a zell ouz ar gristenien eet dija da anaon, e lavar dezo chom heb nehamant : adsevel a raint endro da veo, abred awalh evid gweled distro-meur ar Hrist en e hloar da fin ar bed.\nI. 1 Paol, Silvan ha Timote da Iliz an Desalonisianed a zo e Doue an Tad, hag en Aotrou Jezuz Krist. Deoh gras ha peoh. 2 Heb ehan e lavarom bennoz da Zoue, ablamour deoh oll, oh ober meneg ahanoh en or pedennou. 3 Heb ehan e talhom soñj dirag Doue an Tad, pegen nerzuz eo ho feiz, pegen aketuz ho karantez, pegen stard hoh esperañs silet ennoh gand Jezuz Krist on Aotrou, dirag Doue on Tad, 4 rag ni a oar mad, breudeur karet gand Doue, ez oh bet dibabet gantañ, 5 rag an Aviel a embannom, n’eus ket bet anezañ komzou hebken en ho touez, med diskouezet e-neus dreist-fonn, galloud ha vertuz ar Spered Santel ; setu aze ivez, c’hwi a oar, ar pez on-eus greet en ho touez evid ho mad. 6 Ha c’hwi a zo deuet da gemer skouer diwarnom, ha diwar an Aotrou, o tegemer ar Gomz, e kreiz kalz a drubuillou, gand levenez ar Spered Santel. 7 Evel-se ez oh deuet da veza eur skouer evid an oll dud fidel euz ar Makedonia hag an Akaia. 8 Rag n’eo ket hebken Komz Doue he-deus tregernet er Makedonia hag en Akaia, azaleg ho pro, med e peb leh eo brudet ho feiz e Doue, evel-se n’on-eus ezomm ebed da lavared netra diwar he fenn. 9 Rag ar re-ze a lavar o komz ahanom, penaoz ho-peus on degemeret, penaoz oh deuet da drei ouz Doue, o trei kein d’ar fals-kredennou evid servicha an Doue beo ha gwirion, 10 hag evid gortoz euz an neñvou e Vab e-neus savet a-douez ar re varo, eñ hag on diwall euz ar gounnar da zond.\nLabour abostol Sant Paol\nII. 1 Gouzoud mad a rit hoh-unan, breudeur, n’eo ket en aner ho-peus roet degemer deom. 2 Med goude ar poaniou hag an dismegañsou or-boa bet da houzañv e kêr Filip, evel ma ouzoh, on-eus kavet en on Doue, e kreiz e-leiz a stourmajou, an hardisegez da brezeg Aviel Doue. 3 Rag ne brezegom ket eur fals-kredenn na traou dizonest, ne glaskom ket korvigella. 4 Med, evel m’e-neus Doue or havet mad da fizioud ennom an Aviel a brezegom, evel-se ivez e komzom heb klask plijoud d’an dud med da Zoue a amprou or halonou. 5 Morse, her gouzoud a rit, n’on-eus bet komzou luban, na morse menoziou kuz da hounid arhant, test eo Doue a gement-se ; morse n’on-eus klasket gloar a-berz an dud, nag en ho touez, nag e leh all ebed. 7 Gellet on-nije, evel ebestel ar Hrist, beva diwar ho koust.\nEr hontrol eo, leun a zouster om bet en ho touez, evel eur vamm-vagéréz a domm war boull he halon ar re ema o vaga. 8 Kement a garantez or-boa evidoh ma ’z oam prest da rei deoh n’eo ket hebken Aviel Doue, med or buez zoken, ken tomm oa or harantez evidoh. 9 Soñj ho-peus, va breudeur, euz or poaniou, euz or skuizder : o labourad noz-deiz da vired na vefem eur zamm evid nikun ahanoh eo on-eus embannet deoh Aviel Doue. 10 C’hwi a zo test, ha Doue ivez, euz ar vuez santel, just ha direbech on-eus renet en hoh andred deoh, an dud fidel. 11 Ha gouzoud a rit ivez : evel ma ra eun tad evid e vugale, on-eus, peb hini ahanoh d’e dro, 12 ho kuzuliet, frealzet, hag hoh aspedet da veva en eun doare din a Zoue, an hini ho kalv d’e rouantelez ha d’e hloar. 13 Setu amañ perag e lavarom, ni ivez, bennoz da Zoue heb ehan : p’ho-peus resevet komz Doue a embannem deoh, ho-peus he degemeret n’eo ket evel eur gomz a-berz tud, med evid ar pez ma ’z eo e gwirionez : komz Doue a zo ivez o labourad ennoh-c’hwi, an dud fidel. 14 Rag, breudeur, kemeret ho-peus skouer diwar Ilizou Doue a zo e bro Judea, er Hrist Jezuz, peogwir ho-peus bet, c’hwi ivez, da houzañv, a-berz ho kenvroiz, ar pez o-deus int-i ivez gouzañvet a-berz ar Juzevien ; 15 int-i hag o-deus lazet an Aotrou Jezuz hag e brofeded, o-deus on heskinet ni ivez, ne blijont ket da Zoue, enebourien int d’an oll dud. 16 Mired a reont ouzom da brezeg d’ar bayaned evid o zilvidigez ; gand kement-se e kasont o fehed d’e wasa. Med d’ar fin eo kouezet ar gounnar warno. 17 Evidom-ni hag a zo dispartiet diouzoh evid eur pennad amzer, pell diouz on daoulagad, med n’eo ket diouz or halon, ni or-boa mall braz da vond d’ho kweled dre garantez vraz. 18 Setu perag on-eus klasket mond davedoh, me va-unan Paol, diou wech… ha Satan e-neus miret ouzom. 19 Rag piou eo on esperañs, ol levenez, or hurunenn a lorh dirag an Aotrou Jezuz pa zistroio, piou nemedoh ? 20 Ya, c’hwi eo or gloar hag ol levenez.\nIII. 1 Neuze eta, ma n’hellom ket gortoz pelloh, on-eus kavet gwelloh chom ni on-unan e Aten, 2 hag on-eus kaset deoh Timote, or breur, servicher Doue, da brezeg Aviel ar Hrist, evid ho startaad, ho kennerzi en ho feiz, 3 evid ma ne zeuio den da horjella e-kreiz an trubuillou a-vreman, rag gouzoud a rit on-eus d’o houzañv. 4 Pa edom en ho touez on-eus kemennet deoh or-befe trubuillou da houzañv ha degouezet eo kement-se, her gouzoud a rit. 5 Setu aze perag, pa n’hellom ket gortoz muioh, am-eus kaset da houlenn kelou euz ho feiz, gand aon na vefe deuet an Toueller d’ho touella ha n’or befe kollet or poan. 6 Bremañ, ema Timote o tegouezoud amañ o tond euz du-ze ; degas a ra deom kelou mad euz ho feiz hag euz ho karantez. Lavared a ra e talhit atao soñj vad ahanom, hag ho-peus c’hoant d’or gweled kement ha m’on-eus-ni c’hoant d’ho kweled. 7 Evel-se, breudeur, ez om-ni bet frealzet ganeoh dre ho feiz deoh, e-kreiz on oll enkrez hag or poaniou, 8 ha bremañ e teu buez nevez deom peogwir e chomit stard en Aotrou. 9 Penaoz trugarekaad Doue diwar ho penn evid an oll levenez a darz ennom ablamour deoh dirag Doue ? 10 Noz-deiz e houlennom stard ma vo roet deom ar hras d’ho kweled ha da rei ar pez a vank d’ho feiz. 12 Plijet gand an Aotrou lakaad da greski ennoh a-fonn ar garantez an eil e keñver egile hag e keñver an oll, kenkoulz ha ma karom ahanoh. 13 Ra zalho stard ha direbech ho kalonou er zantelez dirag Doue an Tad a-benn distro an Aotrou gand an oll zent.\nIV. 1 A hend-all, breudeur, e pedom hag e aspedom ahanoh en Aotrou Krist : evel m’ho-peus desket ganeom penaoz eo red deoh ren ho puez evid plijoud da Zoue, – hag evel-se eo e renit –, kendalhit da vond war wellaad. 2 Rag c’hwi a oar peseurt kenteliou on-eus roet deoh a-berz an aotrou Jezuz. 3 Setu amañ petra eo bolontez Doue hag ar zantelez evidoh : en em vired ouz an hudurnez, 4 gouzoud peb hini ahanoh beva gand e wreg er zantelez hag en onestiz, ha n’eo ket o heulia ar c’hoantegeziou fall evel ma ra ar bayaned ha na anavezont ket Doue. 6 Arabad eo da zen noazoud d’e vreur nag ober gaou outañ war ar poent-se, rag reiza a ra an Aotrou an oll draou-se, evel m’on-eus dija lavaret ha testeniet deoh. 7 Rag Doue e-neus or galvet n’eo ket da veva en hudurnez, med da veva er zantelez. 8 Rag-se eta an hini a zisprij ar gelennadurez-se, n’eo ket eun den eo a zisprij, med Doue, eñ hag a ro deom ar Spered Santel. 9 Diwarbenn ar garantez etre breudeur, n’ho-peus ket ezomm e vefe skrivet deoh, rag c’hwi hoh-unan ho-peus desket gand Doue en em gared an eil egile. 10 Hag henn ober a rit a-vad e keñver an oll vreudeur euz ar Masedonia a-bez.\nNi ho ped, breudeur, da ober gwelloh c’hoaz : 11 klaskit a-zevri beva e peoh, kemerit preder gand hoh aferiou hoh-unan, labourit gand ho taouarn, evel m’on-eus kemennet deoh, 12 evid beza dirag an diavêzidi tud a vrud vad, ha chom heb kaoud ezomm a zen. 13 Ne fell ket deom e chomfeh heb gouzoud ar wirionez diwarbenn ar re varo ; na vezit ket glaharet evel ar re all ha n’o-deus esperañs ebed ; 14 rag ma kredom eo marvet Jezuz hag adsavet da veo, kredom kenkoulz all e lakaio Doue da vond gand e Vab ar re a zo maro e karantez Jezuz. 15 Setu amañ petra lavarom deoh hervez komz Doue : ni, ar re veo, ni, ar re a vo lezet beteg distro an Aotrou or Zalver, ne vezim ket a-raog ar re varo ; rag an Aotrou e-unan, pa vo roet an urz gand mouez an arhêl ha gand trompill Doue, a ziskenno euz an neñv hag ar re varo er Hrist a adsavo da genta. 17 Da houde, ni, ar re veo, lezet beteg neuze, a vo douget a-unan ganto war goabrenn an neñv, evid mond da ziambroug or Zalver en êr, hag evel-se e vezim da viken gand an Aotrou Doue. 18 En em frealzit eta an eil egile dre ar homzou-se.\nV. 1 Evid ar pez a zell ouz an amzer hag ar poent, n’ho-peus ket ezomm, breudeur, e vefe skrivet deoh diwar gement-se. 2 Rag gouzoud a rit ervad e tegouezo deiz an Aotrou, evel eul laer en noz. 3 Pa Iavaro an dud : « Pebez peoh, pebez dienkrez ! », neuze, end-eün e kouezo warnoh an dismantr, en eun taol kont, evel gwentiou war ar vaouez dougéréz ; n’hellint ket tehed ; 4 c’hwi avad, breudeur, o veza ma n’emaoh ket en deñvalijenn, ne gouezo ket an deiz-se warnoh evel eul laer, 5 rag oll ez oh bugale ar sklerijenn, bugale an deiz : n’om ket tud an noz, na tud an deñvalijenn. 6 Neuze ’ta, arabad eo deom en em rei da gousked, evel ma ra ar re all, beillom, mirom da eva re. 7 Ar re a gousk, en noz eo e kouskont, ar re en em vezv, en noz eo eh en em vezvont. 8 Med ni hag a zo euz an deiz, mirom da eva re, gwisket ganeom hobregon ar feiz hag ar garantez, gand tok-brezel esperañs ar zilvidigez. 9 Rag Doue n’e-neus ket or galvet evid ar gounnar, med evid kaoud da lod ar zilvidigez dre or Zalver Jezuz Krist maro evidom, 10 evid ma vefem o veva unanet gantañ, pe zihun pe gousket e vefem. 11 Setu perag, roit frealzidigez ha skouer vad an eil d’egile evel m’her grit dija. 12 Goulenn a reom diganeoh, breudeur, ober stad ouz ar re a gemer poan en ho touez evid ho heñcha en Aotrou hag ho reiza. 13 Bezit evito ar vrasa karantez ablamour d’o labour. Bevit e peoh kenetrezoh. 14 Ho pedi a reom, breudeur, reizit an dud direiz, kennerzit ar re laosk, sikourit ar re wan, bezit habask e keñver an oll. 15 Diwallit na zeufe den da renta droug evid droug, klaskit avad atao ar mad kenetrezoh hag e keñver an oll. 16 Bezit atao laouen. 17 Pedit heb ehan. 18 Trugarekait e peb tra, kement-se eo bolontez Doue en ho keñver e Jezuz Krist. 19 Arabad eo deoh mouga ar Spered. 20 Na rit ket fae war ar brofediez. 21 Pouezit mad peb tra ha dalhit d’ar pez a zo mad. 22 En em ziwallit diouz peb droug. 23 Ra zeuio Doue ar peoh e-unan d’ho peurzantellaad ; ra vo dalhet direbech ho spered, hoh ene hag ho korv evid distro an Aotrou Jezuz Krist. 24 Feal eo an hini ho kalv, eñ c’hoaz a raio kement-se. 25 Breudeur, pedit evidom-ni ivez. 26 Dre eur pok santel, saludit an oll vreudeur. 28 Ra vo ganeoh gras an Aotrou Jezuz Krist.\nLizer d’ar Holosianed Eil lizer d’an Tesalonisianed


(Adkaset eus Arthur Le Moyne de la Borderie)\nArthur Le Moyne de La Borderie (bet graet alies anezhañ Arthur de La Borderie), Den meur war istor Breizh eus Gwitreg (1827-1901), tad istorouriezh vodern Breizh. Ar Borderie a zo ivez anv un takad douar e kumun Étrelles. Bet eo bet ivez un den a bolitikerezh, kuzulier ti-kêr, ha dilennad Il-ha-Gwilun e takad Gwitreg. Levezoniñ kalz a raio an emsav rannvroelour ha da-c'houde an hini broadelour. Moaian a zo da lavarout en deus c’hoazh ul levezon vras hiziv e-touez ar Vrezhoned evito da gompren gwelloc'h o istor. Setu al labour ramzel kaset a-benn gantañ : e c'hwec'h levrenn (miliadoù a bajennoù) pellgargapl war lec’hienn bibnum. Univ Rennes2.(hag o zrugarekaat a rankomp evit al labour skaniñ).\nBuhez Arzhur ar Borderie[kemmañ | kemmañ ar vammenn]\nGoude studioù war ar gwir e skol-veur Roazhon ez a da skol Chartrez. An hini kentañ (gwellañ) e voe d’an arnodennoù e 1852. En dielloù departamant Naoned e labouro eus 1853 da 1859. Seveniñ a raio kevredigezh arkeologiezh hag istorel Il-ha-Gwilun, bez' e vo prezidant eus 1863 da 1890, e labourioù fonnus, war amzeriou kozh Breizh a roio brud vat dezhañ da vezañ enoret evel istorour meur Breizh. Diskoachañ a raio dielloù lies war an amzer-grenn hag o studiañ spis a-benn displegañ darvoudoù ar rouantelezh hag an dugelez vrezhon. A-hervez en dije klasket kuzhat ha diverkañ alies levezon ar Franked hag ar C’hallaoued war an ensavadurioù breizhat. Levezoniñ kalz a raio an emsav rannvroelour o tont ha da-c'houde an hini broadelour betek hiziv-an-deiz. Nerzh a gaso d’an enklaskoù war gement tachenn ha levezoniñ a raio ur bern tud war o sell eus istor Breizh. Rener e oa eus ar gelaouenn en devoa krouet d’an oad a 25 bloaz : Revue de Bretagne et Vendée embannet adalek 1867 betek 1900.\nDen politikel[kemmañ | kemmañ ar vammenn]\nDilennet e vo da guzul departamant Il-ha-Gwilun eus 1864 betek 1871 hag adal ar memes bloavezh dilennet kannad e Gwitreg betek 1876. Kiriek e vo eus ar poellgor studi parlamantel bizskrivet entre 1872 ha bet embannet e 1874, o labourat war aktaoù ar gouarnamant difenn broadel, spisoc’h c'hoazh war Kamp-bac’h Konli : lec’h ma voe dalc’het prizonidi vrezhon en ur c’hamp bac’h un 50 mil bennak, stanket e doareoù spontus ha dizenel e 1871, ha ma varvo gant an naon hag eus ar c’hleñvedoù ur bern anezho. (Un engravadur brudet eus kamp-bac’h Konli a zo da welout e mirdi Kemper, graet gant Jan Moulin). Ur politiker eus an tu-dehoù ez oa, katolik ha roueelour, ne c’hwitae ket an tu bewech da flemmañ pe da vurutellañ ar pennaenou republikan gall. E 1875 e voto enep d’ar c'hraf a anv Wallon hag a gadarnao stumm republikan an ensavadurioù, ne gemero ket perzh e votadegoù al lezennou bonreizhel ha zeuio da heul. N’en em ginnigo ket adarre e 1876. E 1873 ec’h adsavo ar gevredigezh vrezhon hag a oa bet dispennet dindan ren gouarnamant Napoleon III e 1859, rak douetañs en devoa outi.\nSetu amañ e labour, miliadoù a bajennoù war istor Breizh, aes da bellgargañ : Levraoueg Skol-veur Roazhon 2\nAdtapet diwar « https://br.wikipedia.org/w/index.php?title=Arthur_Le_Moyne_de_La_Borderie&oldid=1852861 »\nKemmoù diwezhañ degaset d'ar bajenn-mañ d'an 25 Her 2019, da 18:21.


bleupadoù | ur blog eo …\nPublié le 17/03/2017 par Yann-Ber\nUn dremmour, a oa ivez sorbiennour, hag a stumme sorbiennourion, en doa lavaret din, en un doare ameeun, ne oa ket diles din lavarout ar sorbienn Dent glas. Klevet en doa, eñ, en un dalc’h labour ambilhet gantañ, ur plac’h yaouank o lavarout ar sorbienn-se. Lavarout a rae e ouie hi diwar-benn petra e komze, pe kentoc’h ez eztaole gant he buhezañ plac’h du, paour, eus banlev Paris ar pep fromusañ eus ar sorbienn.\nPezh en doa graet, a soñjan, e oa personelaat ur sorbienn dre he stagañ ouzh an hinienn blac’h a oa dirazañ. Ezteurel a rae e deneridigezh ouzh e skoliadez, e esmae ouzh gwerc’helaat «buhezañ skouer ur plac’h du eus ar bannlev» deveizet gantañ.\nPadal ne oa ket bet savet ar sorbienn gant ur plac’h eus ar banlev. Eskoret e oa en Afrika a-raok ar sklaverezh ha treuzkaset d’an inizi Antilhez. Aze e oa bet azasaet gant ar sklaved d’o saviad dre forzh bezañ lavaret ganto, ha neuze moulet e-barzh ul levr.\nAzasaet, n’ eo ket ar ger reizh. Adganet, eskoret a-nevez eus un niñvañ a rae eus ar sklaved ur gumuniezh denion.\nPezh a dreuzkase an oberenn, n’ eo ket saviad an den-mañ-den pe ar plac’h-mañ-plac’h hogen ur preder hollveziadel, buhezañ darempredoù kemplezh un hinienn gant ur gumuniezh.\nPa ‘m eus adkemeret ar sorbienn-se d’ he lavarout e oan divarrek a-grenn da lavarout perak. Un niñvañ e oa, un ezhomm lakaat dirak an holl va c’havadenn.\nHag edon dizellezek, andiles d’ he lavarout peogwir gwenn, paotr, ha bet desavet digudenn gant va zud ?\nN’ eo nemet dre forzh lavarout ar sorbienn eo deuet din un tamm gouloù war he danvez. Pa lavaran un tamm eo peogwir evidon n’ eo nemet un tamm bihan eus ar pezh a c’hell enderc’hel seurt oberenn.\nHag emañ danvez ur sorbienn treuzet ganti ar c’hantvedoù hag ar morioù el liamm angerzhek skoulmet outi gant ur plac’h yaouank, liamm a zo evit gwir handerc’had ar mestr sorbiennañ ?\nHag emañ er pezh a eskor eus pleustr hir ur sorbienn gant un den na c’hounez netra en afer nemet bezañ den ?\nN’ ouzon ket evit gwir.\nDegaset eo bet da soñj din an darvoud gant un darvoudig all. Un den a lavare din dodenn ur pezh c’hoari : ur plac’h a vev hec’h-unan gant he zad drammet. Lavaret ‘m eus : perak an diaoul ha da belec’h ez a an dud da glask seurt dodennoù…\nNe ‘m eus ket bet amzer da vont pelloc’h gant va soñj. Sañset e tagen ur pezh-c’hoari ne ‘m boa ket gwelet hag e oa kalz muioc’h a vugale e seurt degouezh eget na greden…\nMarteze eo donoc’h eget an dodenn danvez ar pezh c’hoari, padal eo ar pezh a zo lakaet en a-raok gant ar bruderezh, ha war ar c’heloù-se eo, ar bruderezh-se, ez ay an dud da welout an arvest.\nMa ne ra ar pezh-c’hoari nemet diskuliañ pe deskrivañ seurt degouezhioù hag eo un oberenn, hag eo pezh a c’hortozer eus an arz ? Ha n ‘eo ket kantañ an dud d’ ur sell kantaezel war ar bed ? Ha n’ eo ket tec’hout rak ar barregezh o deus an holl zenion da grouiñ kened ha da welout en tu all d’ an dremmwel ? Ha n’ eo ket kouezhañ en trap a c’hoarvez gant sevel ul ludresadenn eus an dud a c’houzañv destuziadur an urzh armerzhel a ren war hon bed ?\nFeukañ an dud gant sioù lakaet da sioù hollek, rizhek, a-ouenn, an dud aberzhet gant ar frammoù armerzhel o ren, ha n’ eo ket reiñ dorn d’ ar stuzegezh ren ?\nMoarvat eo gwirion ar skouerioù dibabet, n’ int nemet hanezennoù avat. Ne dizh ket ar sell mont pelloc’h eget an trivli. Kemer a ra perzh e krouidigezh mojenn anstuzegezh an dud reuzeudik, livet evel tud bresk, feuls, gouez, laouen gant saviadoù truezek.\nAr sorbienn Dent glas zo kalz ledanoc’h e zanvez eget ur plac’h debret gant un diaoul. C’hoariva zo kalz muioc’h eget handerc’hañ gwalleurioù.\nN’ eo ket kentelioù a zo da zasparzhañ dre an arz, na geleier, hogen binvioù hollvedel, ha n’ omp ket prest war a hañval.\nHa perak e tibunan seurt aridennad bleupadoù ?


Dic’hastet eo bet inizi Martinik (dreist-holl) ha Gwadeloup digwener gant ar gorventenn Dean, d’he heul avelioù da ouzhpenn 200 km/e. Daou zen zo marvet e Martinik, ha c'hwec'h den zo bet gloazet\nSizhun 33 2007\n© Bremaik 2007\nUr mare start evit inizi Martinik ha Gwadeloup\nDic’hastet eo bet inizi Martinik (dreist-holl) ha Gwadeloup digwener gant ar gorventenn Dean, d’he heul avelioù da ouzhpenn 200 km/e. Daou zen zo marvet e Martinik, ha c'hwec'h den zo bet gloazet. Ar rouedadoù tredan ha pellgomz zo bet distrujet hag an hentoù a oa stoufet gant gwez hag a bep seurt traoù bet diskaret gant an avel.\nAr pep gwashañ evit an div enezenn zo bet e-keñver labour-douar. Ne chom tost mann ebet eus ar gwez-bananez, ha 70% eus ar c'horz-sukr zo bet diskaret. Sekretour Stad an Tiriadoù Tramor, Christian Estrosi, en deus rakjedet e vefe ezhomm etre 150 ha 200 milion a euroioù evit mirout oberiantiz ekonomikel Martinik. Evit ekonomourien an inizi, ne vo ket a-walc'h rak lodenn ar gounit bananez hepken a dalvezfe evit ouzhpenn 200 milion a euroioù. Ur mare start eo evit ekonomiezh an inizi-se, dre m'eo ar produiñ bananez ha sukr oberiantizoù armerzhel pouezus-kenañ. Hervez Unvaniezh ar Broduerien, e vo ret gortoz seizh miz a-raok adkavout ar feur a 300000 tonennad bananez produet er bloavezh. 20 vloaz zo ne oa ket c'hoarvezet un drast ken bras en Antilhez gant ur gorvetenn.\nDale gant ar greizenn nukleel EPR\nAr c'hentañ kreizenn nukleel 3 gennad EPR a oa sañset bezañ savet e Finland gant ar strollad AREVA. Sañset e oa bezañ echuet a-benn 2009, met ne vo ket prest a-raok 2011 d'an abretañ. Hegaset-bras eo an embregerezh produiñ-energiezh finat TVO gant kement-mañ.\nMeur a abeg a zo d'an dale-mañ : da gentañ e oa bet goulennet sevel ar greizenn e 4 bloaz hanter, pa vez savet ar re all e 6 vloaz normalamant. Da eil ez eus bet ur bern paperachoù da ginnig d'ar velestradurezh finat (ouzhpenn 100 000 teuliad) evit asuriñ e toufje ar greizenn ouzh ar redioù surentez hag all. Da drede eo bet diaes lakaat kement a dud da genlabourat asambles war ar memes chanter: betek 2000 a zo o labourat eno, ha div wech ouzhpenn a vo a-benn 2008 ha 2009.\nHervez ar re a zo a-enep da AREVA, n'eo ket ur souezh ma vez kement a zale. Laosk e vefe bet an embregerezh war dachenn ar surentez, ha dre ma veze gwiriet an dachenn-mañ war he lec'h ez eus bet kavet kudennoù, a oa ret reizhañ. N'eo ket gwall sirius, pa ouzer peseurt riskloù a zo gant an energiezh nukleel. 500 milion a euroioù a zo bet roet gant AREVA da TVO evit distaolañ anezhi ouzh an dale evit ar poent (3 miliard e koust ar greizenn). Koulz lavaret n'eo bet spletus ar chanter nag evit un tu nag evit un all... ha n'eo ket echu !\n"Ya d’ar brezhoneg" e Pempoull\nD’ar Merc’her 25 a viz Gouere e oa bet sinet "Ya d’ar brezhoneg" gant Gouel Kan ar vartoloded, da heul un 250 kevredigezh bennak all. "Un doare da vont pelloc’h gant an divyezhegezh" eme bPierre Morvan, prezidant gouel Pempoull en ur zegas da soñj ez eus bet strivet ganto war an dachenn abaoe 1997: al lec’hienn hag ar c’hemennadennoù e-pad ar gouel a vez penn-da-benn e brezhoneg, galleg ha saozneg. "Lec’hienn ar gouel-mañ zo ur skouer eus ar pep gwellañ e-keñver divyezhegezh" eme Lena Louarn, prezidantez Ofis ar Brezhoneg. Goude Gouel an Erer Kozh, Gouel Etrekeltiek an Oriant pe c’hoazh Brest 2008 eta eo c’hoazh arzourien eus ar bed a-bezh a vo kinniget en hor yezh : Europa ar Reter daou vloaz zo, Afrika ar bloaz-mañ ha kaoz zo eus Kebek evit ar gouel da zont… !\nEvit gouzout hiroc’h war ar gouel : www.paimpol-2007.com\nRummad 1 Mell-droad: An Oriant, Nancy hag ar Mañs e penn\nPevare devezh bloavezh nevez ar rummad 1añ zo bet echuet dec'h da noz. Gellet o deus c'hoarierien Nancy adtapout an daou boent (2-2) a oa bet kemeret gant c'hoarierien Marsilha (n'o deus gounezet krogad ebet evit poent). Gant ar poentoù-se eo erruet tud Nancy e-kichen re ar Mañs hag an Oriant e kentañ plas ar rummad 1añ. Deuet e oa a-benn skipailh ar Mañs da zerc'hel a-enep da hini Lille disadorn (1-1). E keit-se e oa Pennoù-Merluz an Oriant o trec'hiñ war kampion Frañs, an Olympique Lyonnais! Un trec'h eus ar re frealzusañ (2-1) evit paotred an Oriant, goude Monaco hag ar Paris Saint-Germain. Gant Marama Vahirua, eus Tahiti, eo bet tapet daou boent an Oriant. Abaoe deroù ar bloaz-mañ en deus diskouezet ar c'hoarier e oa unan eus perzhioù efedus skipailh ar Pennoù-Merluz.\nStadoù-Unanet – 2007\nSenario ha seveniñ : Brad Bird\nFilm bevaat (adalek 6 vloaz)\nRémy a gav mat ar boued lipous. Un donezon evit ar c’heginañ en defe zoken, met start eo dezhañ kavout e blas etre e re a zo boas da zebriñ n’eus forzh petra ha bed ar c’heginerezh en deus kas ouzh e ouenn. Ur razh eo Rémy, aze emañ an drein. Ha setu eñ da gavout hent preti hollvrudet Gusteau e Pariz m’emañ o paouez en em gavout un direnker all, Linguini. Frouezh dic’hortoz a zegaso kenlabour an daou-se.\nPeurliesañ ne vezer ket dipitet gant filmoù bevaat Pixar ha n’eo ket an taol-mañ e c’hoarvezo, sur. Un film a raio deoc’h c’hoarzhin laouen gant tudennoù deuet brav ha skeudennoù savet kaer (gwir sinema bevaat graet hep motion capture, skrivet eo e dibenn ar roll klozañ). M’ho peus afer mont da welet un abadenn evit ar familh a-bezh, gwell vo ganeoc’h dibab hemañ eget Transformers (a zo bugelel da vat gant ster gwashañ ar ger).\nKement ha gouzout hiroc’h: http://www.disney.fr/FilmsDisney/ratatouille/\nMaïon ha Wenn : ur c’houblad top-struj!\nN’o deus ket lakaet pell merc’hed Brest ha Kreiz-Breizh evit kinnig o abadenn diroll war leurennoù Breizh ha Frañs! Ha morse ne oa bet gwelet strollad-barn an Erer Yaouank o tivizout ken buan, kerkent holl a-du, p’eo aet ar maout ganto e miz Gouere e Karaez. Met piv int? Div blac’h yaouank 23 bloaz kouezhet e-barzh jeu ar sonerezh hag an arzoù pa oant bihan: Gwenola, merc’h da Georges Jouin, aet da anaon, zo bet ezel eus ar c’henstroll Beilges Marron associés a genlabour gant ar Fourneau e Brest, ha Marion Gwenn, brezhonegerez ar c’houblad zo deuet eus bed ar c’hoariva. 'Bloaz goude bezañ kejet asambles eo ganet an duo Maïon ha Wenn hag enrollet ur bladenn e Lanveog e-pad 4 nozvezh e penn-kentañ 2007: "Labourat a raemp etre 5e noz ha 5e mintin ‘n ur lonkañ pastez ha vodka!" emezo.\nEtre fent ha barzhoniezh e huchont ar garantez gant sonennoù punk! Kizidigezh kuzhet mat a-dreñv un abadenn dic’hortoz a ro tro d’an arvesterien da c’hoarzhin kement ha da brederiañ! O c’hrouidigezh ziwezhañ: ur "Quizz ar garantez". Da skouer: "Pegoulz eo bet aotreet an diforc’hañ e Bro-Iwerzhon?"\nDeoc’h da brederiañ pe da vont davet ar respont m’ho peus ar chañs da zizoleiñ "al loened" nevez-mañ!\nEvit gouzout hiroc’h : maionetwenn.net pe myspace.com\nAval ar baradoz gant tin\nDanvez evit 6 den: 5 aval ar baradoz – chug 1 sitronenn – 60 g mel – 40 g sukr - 40 g amann – brienennoù tin\nDibluskit ar 6 aval ar baradoz. Troc’hit anezho a-led evit kaout trañchennoù a 5 mm, a-us d’ur volenn evit adtapout ar chug. Basit ar chug gant ar mel, ar sukr, ar chug sitroñs, 5 brienenn tin. Lakait da glouarañ war dan bihan. Raktommit ar forn (therm 7/8 – 230°). Amanennit ur blakenn bastezerezh. Aozit ar trañchennoù. Sasunit gant ar chug gant mel. Poazhit er forn 8-10 mm ha sasunit alies.\nAozit 5 tamm aval ar baradoz dre asied, kelc’hiet gant ar chug. Klinkit gant brienennoù tin, ha servijit diouzhtu.


Kaozeal:Ya ! - Wikipedia\nYann Fañch Jacq a zo echu gantañ bezañ prezidant Keit Vimp Bev, ur brezidantez a zo bet lakaet en e blas nevez zo (peseurt anv he deus avat n'ouzon ket, furchal a rin). Er bajenn drokein e vez boulc'het ar gaoz dindan stumm un "emgav gant", al lodenn vrasañ eus an dud aterset a zo brezhonegerien anezho, n'int ket tout avat.\nYa gwir eo n'emañ ket Yann Fañch Jacq prezidant Keit Vimp Bev ken, ar brezidantez nevez a zo anvet Charline Burnouf. Lenn a ran war ho lec'hienn an aozadur nevez (amañ). Mat e vefe deoc'h sinañ pa skrivoc'h ur gemennadenn, aesoc'h eo evidomp respont deoc'h, trugarez. --Y-M D (kaozeal) 27 C'hwe 2010 da 20:55 (UTC)[respont]\nUn draig zo er frazenn a ginnig ar gazetenn Ya! :\n"Ya ! eo ar gazetenn vrezhonek sizhuniek nemeti, krouet e miz Mae 2005 gant an ti-embann brezhonek Keit Vimp Bev, staliet e Laz (Bro-Gerne - Penn-ar-Bed)."\nAr gazetenn vrezhonek sizhuniek nemeti war baper eo Ya!, war Internet avat ez eus ur gelaouennig hollvrezhonek a vez embannet bep sizhun abaoe 2004, Bremaik. Tu a vefe da ouzhpennañ ar meneg "war baper" marteze en deskrivadur neuze ? --Ed 30 Meu 2010 da 17:11 (UTC)[respont]\nLennerien zo ?[kemmañ ar vammenn]\n"Lennerien zo a gav iskis lenn pennadoù-kaoz brezhonek gant gallegerien, pa ne vez ket resisaet eo bet troet o c'homzoù" a lennan a zo bet ouzhpennet er pennad. N'on ket 'vit lavaret ha gwir eo pe n'eo ket, setu perak ez eus ezhomm ouzhpennan daveoù evit reiñ seurt titouroù. Pelec'h ez eus bet anv eus an dra-se, peur, pet a dud... ? A galon --Y-M D (kaozeal) 22 Gwe 2010 da 15:39 (UTC)[respont]\nLennet marteze e korn lizhiri al lennerien? Bianchi-Bihan 22 Gwe 2010 da 16:03 (UTC)[respont]\nMat 'vefe kaout, er WP brezhonek, patromoù evel-henn evit an holl frazennoù da wellaat, diresis, personel, da neptuekaat, da spisaat, da zaveenniñ... ha kement 'zo. .--Trec'hlid mitonet 22 Gwe 2010 da 16:07 (UTC)[respont]\nLennet marteze e korn lizhiri al lennerien? Pe ez eo ur fed (ne vez ket resisaet d'al lennerien) pe n'eo ket. Ma'z eo ur fed, lakaat er pennad, tennañ afer al "lennerien zo", ha mat pell zo! 'welan ket p'lec'h 'mañ 'n dalc'h.Bianchi-Bihan 22 Gwe 2010 da 16:03 (UTC)[respont]\nAdtapet diwar « https://br.wikipedia.org/w/index.php?title=Kaozeal:Ya_!&oldid=816686 »\nKemmoù diwezhañ degaset d'ar bajenn-mañ d'an 22 Gwe 2010, da 16:09.


Eil sizunvez an Azvent - Diocèse de Quimper\nEil sizunvez an Azvent\nEuz an 9 d’ar 15 a viz Kerzu 2018\nEil sul an Azvent (C)\n1 Er pemzegved bloavez ma oa Tiber Sezar impalaer, pa vedo Poñs Pilat gouarnour Bro-Judea, Herodez Tetrark Bro-Halilea, Filip, e vreur, Tetrark Bro-Iturea ha Trakonitiz, Lisaniaz Tetrark Bro-Abilen ; 2 pa vedo Anna ha Kaifaz evel Beleien-vraz, neuze e teuas Komz Doue da Yann, mab Zakarïaz, en dezert.\n3 Mond ha dond a ree a-dreuz bro ar Stèr-Jordan, en eur brezeg eur vadeziant a jeñch buhez evid pardon ar pehejou, 4 evel m’eo skrivet e leor komzou ar profet Izaïaz :\n« Mouez eun den o youhal en dezert :\n« eünit dezañ e wenojennou.\n5 « Stanket e vo pép traonienn,\n« izelleet e vo pép menez ha pép torgenn,\n« eünet e vo an heñchou kamm,\n« ha kompezet, ar re digompez.\n6 « Hag e welo pép den, silvidigez Doue ».\n17 Eun deiz m’edo Jezuz o kelenn, e oa azezet ouz e zelaou Farizianed ha Doktored war al Lezenn, deuet euz oll gêriadennou Bro-Halilea, Bro-Judea ha Jeruzalem. Ha bez’ e oa gantañ galloud an Aotrou da barea ar re glañv.\n18 Digouezoud a reas tud o tougenn, war e wele, eun den seizet. Klask a reent e zigas en ti evid e lakaad dirazañ.\n19 Ablamour ma oa leun an ti a dud, ne gavent tu e-béd da gas tre an den, hag e pignjont war al leurenn doenn, hag en eur lemel an teol, e tiskennjont anezañ, gand e wele, e-kreiz an dud dirag Jezuz.\n20 O weled o feiz, e lavaras Jezuz dezañ :\n— « Pardonet eo dit da behejou ».\n21 En em lakaad a reas ar Skribed hag ar Farizianed da zoñjal enno o-unan :\n— « Piou eo hemañ gand e zoñjou dizakr ? Piou a hell pardoni ar pehejou nemed Doue hepkén ? »\n22 Med o houzoud petra a oa en o spered, e respontas Jezuz dezo :\n— « Perag maga seurt soñjou en ho kalon ? 23 Petra eo an êsa da lavared : « Pardonet eo dit da behejou », pe lavared : « Sav ha kerz » ? 24 Ahanta ! Evid ma ouezoh e-neus Mab an Den galloud war an douar da bardoni ar pehejou : « Me ’lavar dit », emezañ d’an den seizet, « sao en da-zav, kemer da wele ha distro d’ar gêr ».\n25 Kerkent e savas hemañ en e-zav dirazo, e kemeras e wele, hag ez eas d’ar gêr en eur veuli Doue.\n26 Kregi a reas ar spont neuze enno oll, hag e veulent Doue. Leun a zoujañs, e lavarent :\n— « Traou burzuduz on-eus gwelet hirio ».\nMz 18, 12-14\n12 « Petra a zoñjit euz kement-mañ ? M’e-neus eun dén kant penndeñved, ha ma teu unan da zianka, daoust ha ne lezo ket an naonteg ha pevar-ugent all war ar menez, evid mond war glask an hini dianket ?\n13 « Ha ma teu a-benn d’e gavoud en-dro, e gwirionez m’hel lavar deoh, e-no muioh a joa diwar-benn hennez, eged diwar-benn an naonteg ha pevar-ugent, ha n’int ket bet dianket.\n14 « Evel-se, ne fell ket d’ho Tad a zo en neñv, ez afe da goll hini ebéd euz ar re vihan-ze.\nD’an 12 a viz Kerzu, Gouel Sant Kaourantin\nlidet e Eskopti Kemper ha Leon\nLk 11, 33-36\nEn amzer-ze, e lavaras Jezuz d’e ziskibien :\n33 « Ne elum den e-béd eul lamp evid e lakaad en eul leh kuz, med laket e vez war eur hantolor, evid ma welo ar sklêrijenn, ar re a zeu en ti.\n34 « Lamp da gorv eo da lagad. Mar d-eo glan da lagad, ema da gorv a-béz er sklêrijenn. Med, mar d-eo fall da lagad, e vo da gorv ive en deñvalijenn. 35 Gwél ’ta, ma n’eo ket teñvalijenn, ar sklêrijenn a zo ennout.\n36 « Mar d-ema da gorv a-béz er sklêrijenn, hep tamm teñvalijenn e-béd, e vezo en e-béz er sklêrijenn, evel pa vez al lamp o sklêrijenna an dud gand e skéd ».\nMerher eil sizunvez an Azvent\n28 « Deuit davedon, c’hwi hag a zo skuiz, c’hwi hag a blég dindan ho samm, ha me a roio deoh diskuiz.\n29 Kemerit warnoh va yeo. Deuit d’ar skol ganin, rag me zo dous hag izel a galon, ha c’hwi a gavo gras. 30 Ya, êz eo va lezenn da heulia, ha skañv ar zamm a roan da zougenn ».\nMz 11, 11-15\nLavared a ree Jezuz d’ar bobl :\n11 « E gwirionez, e lavaran deoh : e-touez bugale ar gwragez, n’eus ket savet brasoh eged Yann-Vadezour. Koulskoude, brasoh egetañ eo ar bihanna e Rouantèlèz Doue.\n12 Abaoe amzer Yann-Vadezour beteg bremañ, e vez gwasket Rouantèlèz an neñvou, ha gand tud taer e vez klasket paka krog enni. 13 Rag an oll brofeted hag al Lezenn o-deus diouganet beteg Yann. 14 Ha m’ho-peus c’hoant da intent gwelloh : eñ eo, end-eün, an Elïaz a zo da zond.\n15 An neb e-neus diskouarn da gleved, ra glevo ! »\nMz 11, 16-19\nLavared a ree Jezuz an homzou-mañ d’an dud :\n16 « Ouz petra eo heñvel ar rummad tud-mañ ? Heñvel eo ouz bugale, azezet war ar blasenn, o huchal da reou all : 17 Sonet on-eus deoh gand ar fleüt, ha n’ho-peus ket dañset. Kanet on-eus deoh gwerziou kañv, ha n’ho-peus ket skoet war ho peultrin.\n18 « Deuet eo Yann, o chom héb drebi nag eva, hag e vez lavaret diwar e benn : e dalh an droug-spered ema. 19 Deuet eo Mab an Dén, o trebi hag oh eva, hag e vez lavaret : eul lonteg a zo anezañ, eun ever gwin, eur mignon d’ar bublikaned ha d’ar beherien.\nMed, anavezet eo bet ar furnez diwar heh oberou ».\nMz 17, 10-13\n10 Goulenn a reas an diskibien ouz Jezuz :\n— « Perag eta e lavar ar skribed e rank Elïaz dond da genta ? ».\n11 Respont a reas Jezuz :\n— « Gwir eo e rank Elïaz dond evid reñka pep tra. 12 Med, m’hel lavar deoh, deuet eo Elïaz dija, ha n’o-deus ket e anavezet, ha greet o-deus dezañ ar pez a garent. Med ema Mab an Dén, eñ ive, o vond da houzañv euz o ferz ».\n13 Neuze, eh intentas e ziskibien, e komze dezo euz Yann-Vadezour.\nEil sizunvez an Azvent\t+\n1 Er pemzegved bloavez ma oa Tiber Sezar impalaer, pa vedo Poñs Pilat gouarnour\nTrede sizunvez an Azvent\t+\nTrede sizunvez an Azvent\nEuz ar 16 d’an 22 a viz Kerzu 2018\nTrede sul an Azvent (C)\n10 En amzer-ze, tud e-leiz deuet da veza badezet gand Yann, a houlenne outañ :\nPevare Sul an Azvent\t+\nPevare sizunvez an Azvent (C)\nEuz an 23 d’ar 26 a viz Kerzu 2018\nPevare sul an Azvent (C)\n39 En amzer-ze, ez eas Mari buan en hent war-zu bro ar meneziou,


Koronavirus da viken – An ti da vont war-raok gant ar Brezhoneg\nKoronavirus da viken\n31 Here 2020 ~ kevredigezh Ti ar brezhoneg\nMiz Eost 2025\nGor zo en amzer abaoe penn kentañ an hañv evel bep bloaz bremañ. Deuet eo kemm an hin da wir. Ne vez kavet den ebet ken o tabutal war an dachenn-se. N’eus den ebet ken evit tabutal da gentañ tout ! Kerzhet a ra Yann. Kerzhet a ra buan. Kerzhet a ra etrezek ar c’hoad ledan a zamwel er pellder war an tu all d’ar blaen devet gant un heol didruez. Pa sell a-dreñv e wel ar gêr vras en doa kuitaet tri devezh zo. Tachennoù du tanioù ar gwall-zarvoudoù a vez gwelet o sevel en oabl hag oc’h en em veskañ gant koumoul gwenn. Sin n’eo ket echu ar brezeliñ eno c’hoazh. D’e soñj e oa un dibab mat, mont kuit. Forzh penaos n’en dije ket gallet chom er skwat ken. Ne oa dibab ebet. Rankout a rae lezel e vignoned hag e vignonezed. Aloubet e oa bet ar savadur e-lec’h ma oa o chom gant Enora abaoe daou vloaz. Tost da 100 alouber e oant, gant armoù a bep seurt. Pa soñj mat en deus bet kalz a chañs da derc’hel kuit. Al lodenn vrasañ eus e genfeurmerien zo bet lazhet. Enora en o zouez. Ar re all ne oar ket pelec’h o deus gallet mont. Sklaer e oa ar skwat ur preizh hoalus evit an alouberien-se. En ardraoñ e oa ur stal Super U a-raok. Er bed all. Ur bed ne chom ket kalz a dra anezhañ ken. Ar skwat o vezañ er Super U e soñje an holl dud e chome c’hoazh kalz boued er savadur. Evel-just ar prenestroù hag an norioù a oa bet serret. Ne chome ket ken met un nor evit mont e-barzh. Houmañ a oa diwallet noz-deiz gant daou pe dri den. Met petra ober pa vez 100 o tont, gant armoù brezel ouzhpenn ? Kerzhet a ra Yann en ur soñjal e Enora a oa bet taolet er-maez dre ur prenestr eus an estaj diwezhañ. Gwelet en doa anezhi o kouezhañ war ar riblenn-straed gant an alouberien o huchal tro-dro dezhi. Kement a draoù spontus o doa bevet o daou abaoe ma oa erru ar c’horonavirus daonet-se e penn-kentañ 2020.\nE miz Even 2020 en doa disklêriet ar Pr Delfraissy mil vrudet e oa « stad ar virus dindan kontrol ». D’ar mare-se e oa diaes evitañ ijinañ e vefe deuet en-dro al loen brein e fin an hañv kalz kreñvoc’h ha kildroukoc’h eget ar wech kentañ. Met koumouloù du e-leizh a oa o tont. D’ar c’hentañ a viz Eost 2020 en doa dislkêriet rener bras an OMS « e vefe ret ober gant ur c’hleñved hir. Biken ne vo kavet ur vaksin, marteze ». Ar manifestadegoù er bed a-bezh evit difenn gwriioù ar re ne oa ket gwenn o c’hroc’hen o doa roet startijenn ha palioù ledanoc’h d’ar virus. Sikouret kalz e oa bet ivez gant an dud o doa dilezet ar reolennoù strizh hag ar maskloù evit ar pokoù, ar banneoù, an dañs, an tavarnioù, ar festoù-noz, an euredoù, ar mell-droad… ar vuhez ‘benn ar fin. Ha daoust da reolennoù strisoc’h a veze lakaet gant gouarnamantoù e pep bro, ar frankiz a roe nerzh d’al loen fall. Prezidant ar Brezil, goude bezañ tapet ar virus hep droug evitañ en doa lâret e oa ar C’horona un tamm grip bihan. Abeg ebet da gaout aon… evit tud kalonek.\n« Emañ ar virus amañ bepred », setu ar pezh a veze skrivet e pep lec’h koulskoude, klevet diehan er radioioù, sellet er skinwelioù. Met an dud a rae forzh eus ar gourdrouzoù-se. Gwelloc’h e plije dezhe heuliañ alioù direizh prezidant Bolsonaro. Laouen-tre a oa ar c’horona. Ar frankiz pe ar marv !Ar frankiz hag ar marv kentoc’h.\n Petra a zalvez ? A guzh e soñjoù a-sell da wallober ( sournois )\nPemp bloaz diwezatoc’h e kerzh Yann etrezek ar c’hoadeier a zo e hanternoz ar gêr vras. Bec’h warnañ. Skeudenn Enora o kouezhañ war ar straed gant ar gwad o strinkañ war ar pavez a zo stanket en e benn. Ne c’hall ket tennañ anezhi kuit, ken don emañ sanket en e spered. Daoust hag eo marvet hi diouzhtu ? N’en deus ket gallet gouzout peogwir e oa bet tennet kuit he c’horf er savadur. Fiñval un tamm a rae hi c’hoazh. Pevar den o doa douget he c’horf en ur youc’hal a-bouez penn. Evit ober petra ?\nPell-mat emañ ar c’hoadeier c’hoazh. Gouzout a ra ez eus ur c’hamp eno. Ur rannvroig emren gant harzhoù kreñv. N’eo ket ur baradoz met forzh petra a vo gwelloc’h eget an ifern e-lec’h m’emañ bremañ. Sklaer eo evitañ ne vo ket aes mont e-barzh. Tud ar c’halmp a c’hallfe bezañ laouen gant ar pezh emañ o tegas dezhe. Marteze a-walc’h… Daou dra a c’hello kinnig dezhe evit bezañ degemeret mat. E-barzh e sac’h-gein ez eus war-dro 10 kilo holen. Un dañvez ne vez ket kavet ken. Abaoe pell zo ne dalv netra an euro nag an dollar. N’eus ket anezhe ken. N’eus ekonomiezh ken. Bremañ eo deuet bed an trok en-dro pe kentoc’h hini al laeroñsi. En ur gerzhout e soñj Yann e tud speredek, e ispisialourien asur, e arbennigouren hag a lâre « ne vo ket ar bed o tont ar memes hini ». Ne c’hell ket chom hep mousc’hoarzhin. Pelec’h emaint bremañ ?\nUn dra all, kalz talvoudusoc’h eget an holen a c’hello kinnig dezhe. Muioc’h a fiañs en deus gant an dra-se evit bezañ degemeret. War e gein e toug un arbalastr. Unan hag a c’hell tennañ saezhoù betek 200 m. Teir saezh e karbon zo gantañ. Ur mailh eo war an dachenn-se peogwir e oa e-touezh ar re wellañ da geñver ar c’hampionadoù Breizh. Pa oa anezhe c’hoazh, c’hwec’h vloaz zo. Da lâret ur bed all. Ur wech e oa tost-tre da gaout ar maout. Muioc’h dipitet egetañ a oa bet Enora. Bremañ pa vez ken diaes kavout boued e vo ur chañs vras dezhe kaout un den eveltañ gant ur varregezh ken dibaot avat. Keit ma c’hallo displegañ an dra-se dezhe a-raok bezañ lazhet…\nD’an 18 a viz Mae 2020 en doa disklêriet Prezidant Trump e oa oc’h ober gant ar glorokine daoust da alioù strizh medisined e vro. « Abaoe dek devezh e tapan ur bilulen bemnoz. Klevet a ran traoù positivel-tre diwar he c’hont. Petra ‘m eus da goll ?» en doa twitet. D’ar mare-se ne ouie ket c’hoazh e kollfe e vuhez abalamour d’al louzoù-se. Da vare Nedeleg 2020, ne oa ket bet kaset d’an Anaon gant ar C’horonavirus met gant un gwallzarvoud kalon. Pa vez ur paotr kozh-mat eveltañ o vevañ gant ur plac’h kalz yaouankoc’h ha koant war un dro eo furoc’h dezhañ chom pell diouzh al louzeier a sko war ar galon ! Bezañ fur ne oa ket ar pezh a glote ar muiañ gant Donald Trump. Met d’ar mare-se e oa dija kement a bennoù-bras o vervel bemdeiz ma n’o doa ar c’heleier-se graet berzh ebet. Ur bloavezh a-bezh o klevet titouroù dislavarus diwar-benn ar c’hleñved ne chome ket kalz a dud ken o sellet ouzh ar skinwel. Un dra a oa sur : ar maout a oa aet gant ar c’horona e fin 2020. O redek ar bed e oa bremañ, laouen ha disoursi.\nDiaes e oa gouzout petra a oa ar gwashañ evit ar vro : an ospitalioù a oa leun-kouch gant ar re glañv pe an 30 % eus an dud hag a oa dilabour. Alies a-walc’h e oa ar memes re… E miz Meurzh 2021 e oa deuet ar sondajoù da vezañ ken brein evit prezidant Macron hag e c’houarnamant ken e oa bet ret dezhañ mont kuit. Daoust d’ar C’horona o redek e pep lec’h dre ar vro evel ul loen gouez e oa bet galvet ar bobl evit dilenn unan a vefe e-penn ar pezh a chome c’hoazh eus ar Republik. Pr. Raoult, an itron Le Pen evel-just, Jean Marie Bigard, hag ur bern re all a oa war ar renk. War ar seblant e roe ar virus nerzh d’ar re ne oant ket tapet gantañ ! Christian Troadec a oa war ar renk ivez. E bal a oa e teufe Breizh da vezañ ur vro dizalc’h peogwir n’e oa ket ken fall stad ar bandemiezh enni. Ne oa ket bet ret ober un eil tro koulskoude. D’ar c’hentañ a viz Ebrel e oa bet dilennet Pr Raoult prezidant Bro C’hall gant 82 % eus ar vouezhierien. Nemet 10 % anezhe a oa deuet da votiñ. Ar re all a oa chomet er gêr gant ar spont pe er vered gant ar virus.\nEmañ bremañ Yann o kerzhet war ar pezh a oa bet un hent pemp bloaz zo. An ekologourien a vefe laouen bremañ o welet ar geot o kreskiñ a-dreuz an ter-douar. Lapoused a bep seurt a gan tro-dro dezhañ hag a lak e vale skañvoc’h. Gwez bihan a glask sevel o fenn daoust da ziouer a zour. N’int ket direnket gant ar c’hirri kennebeut. N’eus ket anezhe ken… A-hed an hent e wel Yann korfoù-marv e-leizh. Tud taolet er foz pe astennet war an hent. Gwelet anezhe n’eo ket ar gwashañ tout… met ar flaer eo. Gallout a ra lakaat e zoualagad da sell e lec’h all met e fri a rank eñ analañ ar c’hwezh vrein-se. Al lodenn vrasañ anezhe a zo hep dilhad, laeret gant ar re a chom bev c’hoazh. An naon hag ar muntroù a lazh muioc’h bremañ eget ar virus a soñj Yann. A-wechoù ivez e vez binvioù elektronik e-leizh tro-dro dezhe : pellgomzerioù hezoug, urzhiataerioù, tablezennoù… Traoù laeret gante moarvat… Perak ‘ta ? N’eus rouedad tredan ebet ken. Na skingomz, na skinwel, na Netflix , na Amazon evit urzhiañ ur produ didalvez. Ken boas eo bet an dud da gaout binvioù a bep seurt ne c’hallont ket mirout a dapout anezhe bremañ pa emaint digoust. Trec’h an ekologourien pe fin ar bed ?\nEmañ Yann o klask war-lerc’h botoù a-feson. Poan dreid en deus gant e re. Re vihan int. Redet eo kuit diouzh ar skwat en ur dapout ar pezh a c’hallfe reiñ ur chañs dezhañ da chom bev. An holen, an arbalastr, un nebeud dilhad, skeudennoù eus Enora ha tammoù boued en deus gallet kavout. Ne oa tamm ebet ar mare da straniñ. Setu perak emañ e dreid e botoù unan all. Dre chañs e kavo unan marv hag a vo laouen da brofañ e re dezhañ.\nE miz Du 2021e oa ar c’hleñved-red o skeiñ adarre e bro India. Met kalz gwasoc’h eget ar wech kentañ.D’ar mare-se o doa lâret prederourien c’houiziek ‘zo e ranke an Indeziz dibab etre mervel gant an naon pe vervel gant ar C’horona. Ar wech-mañ e vervent gant an daou ! Ar miliadoù a oa deuet da vezañ milionoù. Ne oa ket kaoz eus morgoù nag eus interamantoù ken. Lakaet e veze ar re varv e bezioù-boutin. Ar re binvidikoc’h anezhe. Ar re all a oa lezet er straedoù, er riblennoù-straed, er savadurioù, e lec’h ma oant marvet ; a-wechoù, dre chañs evite e vezent lakaet e seier plastik. Ne veze ket graet an diforc’h ken etre ar re vev, ar re o vont da vervel hag ar re varv. Flaer spontus ar marv a c’holoe ar re vev. « N’eus ospital, na medisin, na stad ebet ken. N’eus den ebet ken evit ober war ho tro. Trec’hed omp gant ar c’hleñved-red-mañ. Emañ ar gevredigezh o vont da darzhañ » o doa diskleriet prezidant ar vro en e zisklêriadur diwezhañ.\nEvel-just, amañ er vro e oa bet politikerien a-boell, medisined varrek war dachenn ar skinwel, kazetennerien deodek ha chaokerien keleier o asuriñ ne c’hoarvezfe ket seurt disac’hadeg du-mañ. « Ur vro baour eo India, re vras eo hi gant ur Stad wan hag ur bobl divarrek da chom bac’het er gêr. »\nNe ouient ket ar valbouzerien-se e vefent dindan ar memes gwask un nebeud mizioù diwezhatoc’h !\nKerzhet a ra Yann bepred. Emañ ar c’hoadeier o tostaat. Ma ne vefe ket eus ar flaer euzhus hag eus ar c’horfoù-marv e vefe brav a-walc’h e droiad war ar maez. Kan al lapoused a c’holo bremañ an tarzhadennoù o tont bep ur mare eus ar gêr vras. Al loen gouez n’int ket direnket kalz gant mab den ken na gant e broduioù na gant e drouz. Lapined zo e-leizh, gwelet a ra roudoù moc’h-gouez e pep lec’h, lapoused a bep seurt ha bep liv na vezent ket gwelet dre amañ a-raok. Pa oa bet bac’het an dud e-pad daou viz pemp bloaz zo o doa gallet al loened kaout un tamm frankiz met da c’houde ha buan a-walc ‘h e oa deuet o zrubuilhoù en-dro. Bremañ, marteze, o deus komprenet e chomo an natur er stad emañ hiziv. Pal an ekologourien zo deuet da wir, en ur stad ne c’halljent ket biken ijinañ. Ur bed hep CO2 pe dost ! E miz Mae 2020 e skrive Nicolas Hulot en e « vanifesto evit ur bed nevez » : « Prest evit cheñchamantoù don en hor c’hevredigezh e rankomp bezañ. Emañ hor sevenadur degouezhet en ur forc’h. Ar bed o tont a vo disheñvel bras. Deuet eo an amzer da c’hoantaat traoù simpl» Sinet e oa bet gant 200 penn bras.\nTres ur glasc’hoarzh a vez damwelet war muzelloù Yann.\nNeuze e miz Mae 2021 e oa Pr Raoult e penn bro C’hall. Diouzhtu en doa dilojet ar prezidant gant ar gouarnamant eus an Elise da enezenn ar Cité. An arme a oa war evezh dalc’hmat tro-dro an enezenn. Evit mont en darempred gant ar prezidant nevez e oa ret tremen pemzek devezh dispell e enezenn St Louis pe bezañ gwisket evel ur c’hosmonot ! Met daoust d’ar strivoù a veze graet gante e oa ar virus o foetañ bro buanoc’h-buanañ. D’ar mare-se e ranke pep hini lonkañ tapadennoù klorokine a-raok bep pred. Dougen ur maskl noz-deiz a veze un dra ret. An Iliz zoken he doa klasket kinnig diskoulmoù : dour benniget Lourdes a veze gwerzhet un tamm e pep lec’h. Lod a eve anezhañ gant klorikine. Daoust d’ar c’hleñved e oa manifestadegoù e-leizh : a-eneb ar gouarnamant evel-just, a-eneb an enkadenn sokial, evit kaout labour, evit kaout boued, a-eneb ar re a oa o tont eus broioù all…Plijet mat a oa ar C’horona gante !\nUn derzhienn foll ha direizh a c’holoe ar bed. E pep lec’h e lamme ar gouarnamantoù, e pep bro e veze tud o manifestiñ, ne ouien ket perak ken. Harzhoù, mogerioù, klouedoù a veze savet e pep lec’h : Trump a vije bet laouen !\nKerzhet a ra Yann bepred. Santout a ra ar skuizhder o sevel en e gorf. Ne c’hall ket lâret abaoe pegeit en deus kuitaet ar gêr vras ha korf Enora. Un nebeud tud a vez gwelet a-hed an hent. Un nebeud re avat. Ret eo dezhañ chom war evezh. An arbalastr hag ar sac’h bras war e gein a vefe ur preizh a-bouez evit tud hep damant. Al lodenn vrasañ anezhe.\nAlies e wel gant spont e vank un tamm kig eus ar c’horfoù-marv astennet war vord an hent. Daoust hag eñv int bet tennet kuit ha debret gant loened pe gant tud ? Ken beuzet emañ en e soñjoù du ken n’eus ket merzhet ar plac’h a zo gant he bugel dindan ur wezenn en tu all d’an hent.\n– « Da belec’h emaoc’h o vont ? »\nLammat a ra Yann, sabatuet hag aonik war un dro. Gwelet a ra ur plac’h yaouank morlivet gant ur bugel en he c’hichen, tri pe pevar bloaz dezhañ. Treut ha gwisket fall int o daou. Lennet e vez an dizesper en o daoulagad. Abaoe pegeit emaint aze ? Diouzhtu eo splann evitañ ne rank ket sikour anezhe. N’eus netra da reiñ dezhe. Kinnig dezhe dont gantañ a vefe sot-magn. Chañs ebet evite da chom bev ! Ur plac’h yaouank ha koant ouzhpenn-se a vefe un abeg all evit lakaat krog war e draoù\n– « Ne ouian ket. Chañs vat deoc’h ! »\nGouzout a ra n’o deus ket kalz a chañs d’en em dennañ.\nE miz Eost 2023 e oa deuet en-dro ar virus e Afrika, da wir ar wech-mañ.\nDija e 2020 e oa bet kaoz eus manifestadegoù e Tunisia a-eneb reolennoù strizh ar gouarnamant. Unan all e Lagos ha da c’houde meur a hini er brasañ kêrioù e Afrika o doa roet nerzh ha lañs d’ar c’hleñved. Milionoù a dud o huchal stok-ha-stok a oa bet ur prof dispar evit ar C’horona. Ur baradoz evitañ. Un nebeud mizioù war-lerc’h e oa kement a dud marvet war ar straedoù ken e oa bet ret sevel tantadoù bras evit deviñ ar c’horfoù. Mare bosenn ar Grennamzer a oa deuet en-dro met gant dek gwech muioc’h a dud war an douar.\nAr virus ne oa ket e-unan o skeiñ war an Afrikaned. Da netra a veze kaset an eostadoù hag al loened gant tommadur an hin. Diwar ziouer a zour e save brezelioù etre pobloù. Abaoe pell zo ne oa na gouarnamant na stad ebet ken. Ar pennoù bras a oa deuet da glask repu e Europa en o c’hastelloù.\nWar o lerc’h e oant milionoù o klask treuziñ ar mor Kreizdouar. Forzh petra a c’hallfe dougen un den d’an tu all d’ar mor a oa lakaet da vag. Gortozet e vezent gant ar pezh a chome eus an armeoù a denne war ar paour kaezh tud-se evit kas anezhe d’ar gêr. Met ne oa netra a c’halle herzel unan a oa o vervel gant an naon da vont dreist ur voger. Setu penaos e oa bet aloubet Europa gant milionoù a Afrikaned ha gant ar virus a oa gante.\nGwashañ diaweladurioù ar « golapsologeourien » en em gave gwir.\nDiouzhtu goude e gejadenn gant ar plac’h yaouank en deus kavet Yann suroc’h kuitaat an hent. Forzh penaos emañ bremañ er c’hoadeier. Strafuilhet mik eo e spered. Perak ‘ta en deus lezet ar plac’h-se hec’h-unan gant he mab. Petra he dije lâret Enora ? Gouzout a ra emañ bremañ e-kreiz neblec’h. Amañ e vez pep hini o stourm evit kaout boued ha chom bev. Traoù simpl hag aes da gompren ! Heuliañ a ra bremañ ur wenodenn en ur c’hoad pin. Ne oar ket da belec’h e kas ha ne wel ket roudoù baleerien all warni. Penaos e c’hallo mont e darempred gant tud ar c’hamp ? Ne wel diskoulm ebet. Skuizh-marv eo ha gant an noz o tont eo gwelloc’h dezhañ klask ur goudor bennak ha debriñ an tammoù boued a chom en e sac’h. Kof moan, poan dreid ha anken a vo programm an noz. Warc’hoazh vo un deiz all. Diouzh a vo kont e raio.\nMet ne oar ket c’hoazh e oa ar plac’h gant he babig o teurell ur sell war ar re a oa o tostaat ouzh ar c’hamp. Kerkent ha ma oa aet kuit Yann e oa aet da gemenn he re. Yann ne oar ket kennebeut eo bet dibabet gant tud ar c’hamp e rankint lazhañ an holl re a glasko mont en darempred gante. Kement a dud a zo o tec’hel kuit diouzh ar gêr vras ma n’emaint ket evit degemer hini ebet ken. Truez ebet ouzh ar re wan e 2025 !\nE penn-kentañ 2023 o doa kroget ar re binvidikoc’h d’en em staliañ e gêriadennoù hag e lec’hioù difennet gant mogerioù, kaelioù uhel, bunkerioù ha bezenoù, armoù e-leizh gante. Amzer ar Grennamzer a oa deuet en-dro da vat ! Enne e oa parkeier bras a-walc’h evit sevel chatal, produiñ frouezh ha legumaj. Truez ebet ouzh ar re o doa naon. Met al lodenn vrasañ anezhe a oa bet aloubet koulskoude gant tud o klask boued peogwir e veze goulo ar gourmarc’hadoù aboe pell-zo. Ur bern anezhe a oa bet lazhet met bewech e oa bet kavet un tu gante da zont e-barzh seurt baradozioù prevez.\nSetu ma oa bet ret d’ar pennoù bras galloudus kavout un diskoulm all. e miz Ebrel 2020 he doa lâret Jacinda Ardenn, prezidantez Zeland Nevez, ne oa virus ebet en he bro ken. Da c’houde e oa bet serret krenn harzhoù ar vro. Ar pezh a zo aesoc’h pa vez ar vro un enezenn. Jeff Bezos, paotr an Amazon, en doa kinniget e 2023 da stad Zeland Nevez degas di tout ar pezh a oa en e stalioù. En eskemm da zegas di boued ha marc’hadourez e-leizh e tegemerfe ar vro an holl re war ar roll kaset dezho. Ar re binvidikañ er bed a oa war ar renk, tud ar GAFAioù, re an Nasdaq, re ar mediaoù, kanerienha kanerezed brudet, medisined ar skinwel, ha kement ‘zo…. Ur seurt GAZA evit ar GAFAioù met war an tu gin.\nUr bloavezh goude e oa deuet Jeff Bezos a-benn da vezañ prezidant ar vro.\nDihunet gant an heol, n’eus ket kousket kalz Yann. Diaes da gaout ur c’housk habask pa vez ret chom war evezh, gant trouz al loened tro war-dro, gant koll Enora war e chouk ha dremm ar plac’h yaouanken e spered. Sklêrijenn flour an heol a-dreuz ar gwez, kan nerzhus al lapoused hag avel fresk ar mintin a ro digarezioù dezhañ da vezañ habask un tamm evit ur pennad.\nMet ne bad ket gwall bell. Beuzet un tammig en e soñjoù laouen n’en deus ket merzhet an dud, dek bennak anezhe, o kelc’hiañ anezhañ. Kuzhet emaint a-dreñv ar gouez evit poent. Armoù zo gante. Chañs ebet evit Yann ar wech-mañ.\nTizhet eo gant ur saezh en e gostez a-raok dezhañ kaout amzer da gompren ar pezh a c’hoarvez. Saezhioù all zo tennet warnañ ha n’eo ket gwall bell a-raok mont d’en em gaout gant Enora en ur bed all. Ur bed ne c’hall ket bezañ gwasoc’h eget hemañ.\nE 2090 pe 2120, ne vern, ne oa den ebet ken evit kontañ ar bloavezhioù. Ne oa ket kaoz ken eus ar C’honora er mareoù-se. Ne oa ket kalz a dud o kaozeal forzh penaos. An nebeud re hag a chome eus ar c’houenn HomoSapiens a oa o klask treuzvevañ e-mesk dismantroù ha diskaroù ur bed kollet. Al loened gouez a oa e penn ar jeu adarre. Amzer an neolitek a oa deuet en-dro. Daoust dezhañ bet desket mat ne oa ket bet Homo Sapiens gwall fur !\nYa, ar wirionez a oa gant ar re a lâre « e vefe disheñvel mik ar bed goude ar C’horonavirus ». Pell, pell zo.\nD’an 3 a viz Eost 2020\nPosted in Danevell\nPublished by kevredigezh Ti ar brezhoneg\nGwelout an holl notennoù gant kevredigezh Ti ar brezhoneg\n‹ PreviousPred e Ti Jos / Repas chez Ti Jos\nNext ›Kala Goañv\n« Gwe Du »


John Cale a zo ur soner, ur sonaozour hag ur produour sonerezh bet ganet d'an 9 a viz Meurzh 1942 e Crynant (Bro-Gembre). A bep seurt sonerezh en deus bet sonet, ha kenlabouret en deus gant ur bern tud disheñvel. Brudet eo ivez evit bezañ sonet er strollad rock anvet The Velvet Underground.\n2 John Cale ha The Velvet Underground\n4 Pladennoù gant The Velvet Underground\n5 E bladennoù (e-unan)\n6 Kenlabour gant sonerien all\nYezh-vamm John Cale eo ar c'hembraeg. Mengleuzier e oa e dad, ha skolaerez e vamm. Pa oa yaouank e tiskouezas e oa barrek war ar seniñ. Kaset e voe neuze da Goldsmith College Londrez evit deskiñ seniñ violoñs, gitar ha piano. E 1963 e tapas yalc'had Leonard Bernstein ha neuze e voe gouest da vont da skol-sonerezh Eastman e Tanglewood (Massachusetts). Eno e teskas ar sevel tonioù. C'hwec'h miz war-lerc'h en em stalias e New York, hag eno e kejas gant John Cage. Asambles e kemerjont perzh e sonadeg Vexations (Erik Satie), ur sonadeg arnodiñ a bad 18 eurvezh. Kejañ a reas ivez gant Tony Conrad, Aaron Copland ha La Monte Young hag asambles e rejont war-dro an Dream syndicate (Theater of Eternal Music). Er memes koulz e krogas ivez da vezañ dedennet gant ar sonerezh rock, hag e kejas gant Lou Reed.\nJohn Cale ha The Velvet Underground[kemmañ | kemmañ ar vammenn]\nJohn Cale ha Lou Reed a savas The Velvet Underground e 1965. D'ar mare-se e oa anvet ar strollad The Primitives, ha ganto e oa Conrad (Dream Syndicate) ha Walter De Maria, ur c'hizeller hag a oa ivez soner binvioù-tos. De Maria ha Conrad a yeas kuit buan a-walc'h. A-drugarez d'e stummadur war ar sonerezh klasel modern e tegasas Cale ur bern elfennoù da sonerezh The Velvet Underground. Asambles gant Lou Reed e labouras war div bladenn gentañ ar strollad. War an div bladenn e kanas, hag e sonas touchennaoueg ha violoñs. Met dizemglev a savas buan etre eñ ha Lou Reed, ha Cale a guitaas The Velvet Underground e 1968.\nE-unan[kemmañ | kemmañ ar vammenn]\nE 1970 e krogas da seniñ e-unan hag e teuas er-maez e bladenn gentañ, anvet Vintage Violence. E 1971 e savas ur bladenn sonerezh randonus anvet Church of Anthrax, asambles gant ar sonaozour amerikan Terry Riley. Ar memes seurt sonerezh a reas war ur bladenn all anvet Academy in Peril. E 1972, e sonas asambles gant Nico ha Lou Reed er Bataclan (Pariz). E 1973 e lakaas embann Paris 1919, hag a zo gwelet evel unan eus pennoberennoù ar bloavezhioù 1970. Distreiñ a reas da Londrez, hag e sinas ur gevrat gant an ti-embann Island Records. Kenlabourat a reas gant Nico (pladenn : June 1, 1974 ) pe c'hoazh Brian Eno (pladenn : Fear).\nOuzhpenn lakaat embann pladennoù e produas arzourien liesseurt evel Squeeze, Patti Smith, Sham 69, The Stooges ha The Modern Lovers.\nDa-geñver un diskouezadeg gouestlet da Andy Warhol e sonas e Fondation Cartier (Pariz) e 1990. E 1993 e troas gant The Velvet Underground adstrollet, ennañ Cale, Lou Reed, Maureen (Moe) Tucker ha Sterling Morrison. Ur bladenn live a voe embannet da heul an droiad, : Live MCMXCIII he zitl.\nE 1999 e sonas e Kerdiz da-geñver krouidigezh bodadeg vroadel Bro-Gembre. E vuhez a gont en ul levr kenskrivet Victor Bockis, hag anvet What's Welsh for zen?.\nPladennoù gant The Velvet Underground[kemmañ | kemmañ ar vammenn]\n1985 : VU\n1986 : Another View\n1995 : Peel Slowly and See, The Velvet Underground\n2003 : The Very Best of the Velvet Underground\nE bladennoù (e-unan)[kemmañ | kemmañ ar vammenn]\n1984 : John Cale Comes Alive (live)\n1993 : 23 Solo Pieces pour La Naissance de L'Amour\n1994 : N'oublie pas que tu vas mourir\n1994 : Seducing Down the Door\n1997 : Eat / Kiss : Music for the Films of Andy Warhol\n1999 : Close watch : An Introduction to John Cale\n2007 : Circus Live\nKenlabour gant sonerien all[kemmañ | kemmañ ar vammenn]\n1967 : Chelsea Girl, Nico : Kenbroduour, sonaozour\n1969 : The Marble Index, Nico : produour, soner ha kenaozer\n1969 : The Stooges, Iggy Pop & The Stooges : produour\n1971 : Church of Anthrax, Terry Riley : produour, soner ha kenaozer\n1971 : Desertshore, Nico : produour, soner ha sonaozour\n1974 : The End, Nico : produour, soner ha kempenner\n1975 : Horses, Patti Smith : produour\n1978 : Re Bop, Marie et les garçons : produour\n1981 : Drama of Exile, Nico : produour, kempenner ha soner\n1990 : Songs for Drella, Lou Reed (enor da Andy Warhol) : kaner, soner ha sonaozour\n1990 : Wrong Way Up, Brian Eno : kempenner, soner ha sonaozour\n1991 : Louise Féron, Louise Féron : produour\n1994 : Last Day on Earth, Bob Neuwirth : produour, kaner, soner ha sonaozour\n1995 : The Rapture, Siouxsie and the Banshees : produour\n1996 : In Paradisu, Les nouvelles polyphonies Corses : produour\n1996 : Nostalgia, Ivan Kral : sonaozour\n2002 : Positions, Trash Palace : kaner, soner ha sonaozour\nAdtapet diwar « https://br.wikipedia.org/w/index.php?title=John_Cale&oldid=1685125 »\nKemmoù diwezhañ degaset d'ar bajenn-mañ d'an 23 Gen 2016, da 13:56.


Brelez - Wikipedia\nGwitalmeze (betek 2015)\nLokournan (abaoe 2015)\nKK Bro an Hirwazh\n868 ann. (2018)\n48° 28′ 44″ Norzh\n4° 42′ 44″ Kornôg / 48.478889, -4.712222\nbihanañ 0 m — brasañ 98 m\nBrelez zo ur gumun eus Bro-Leon e Kanton Lokournan, e departamant Penn-ar-Bed, e gwalarn Breizh.\n4.1.1 Eil Brezel-bed\nTreuzet eo ar gumun gant an Aber Ildud.\nGerdarzh ː bren- = torgenn, krec'h, ha -les = kastell. \nEn glazur, mantellet en geot karget gant peder brizhenn erminig en argant treustellet; e dri tour en sabel mogeriet en argant, 2 balirant, 1 ouzh beg; ouzh kondon e c'hastell en argant, digoret ha dedoullet en glazur, mogeriet en sabel.\nUn nijerez Me 109 E-7 (marilhet WNr 7671 ) « 1 melen » eus an aerlu alaman (Luftwaffe) a gouezhas er gumun d'ar 24 a viz Gouhere 1941, gloazet e voe an nijour .\nD'an 31 a viz Genver 1942 e kouezhas un nijerez Manchester I marilhet L7472 ha kodet QR-? eus ar 61st Squadron eus ar Royal Air Force (aerlu ar Rouantelezh-Unanet) e Brelez; pevar nijour a varvas, beziet int e Bered Kerfaotraz e Brest, daou all a voe tapet gant an Alamaned hag unan all a c'hellas achap .\nMonumant d'an dud lazhet er brezel 1914.\n(br) Brelez war lec'hienn Geobreizh\n↑ Bernard Tanguy : Dictionnaire des noms de communes, trèves et paroisses du Finistère. Chasse-Marée. ArMen. 1990\nAdtapet diwar « https://br.wikipedia.org/w/index.php?title=Brelez&oldid=1868260 »\nDernière modification le 20 Meu 2020, à 07:27\nKemmoù diwezhañ degaset d'ar bajenn-mañ d'an 20 Meu 2020, da 07:27.


1318 Haiku resevet : Kenstrivadeg Taol Kurun a ra berzh\nLoreidi ar genstrivadeg gant Yvon le Men\nPublié le 2/02/21 22:34 -- mis à jour le 02/02/21 22:55\nTem 'trezek ar mor oa hini dibabet evit ar genstrivadeg niv. 21. Kroget gant Hopala, aozet war lerc'h gant ar festival Taol Kurun, ha bremañ gant ar gevredigezh féa (priz ar vugale ha priz ar yaouankiz, filmoù), ar c'honkour a ra berzh er bed a-bezh. Tud Roumana a vez trec'h ingal, met resevet e vez ivez haiku bro Kebeg, Aljeria, bro Alamagn, Suis, ...\n26 stal haiku a zo bet graet er skolioù gant seizh e brezhoneg (Banaleg, Kemperle, Tremeven) hag en galleg (lise, skolaj, skolioù), a-drugarez da Ti ar Vro bro Kemperle ha Kuzul Rannvro Breizh. 974 barzhoneg e galleg, 291 e brezhoneg, ha 38 e gallaoueg abalamour d'an opsion a zo bet nullet evit ar bak. Nec'hus ken ha ken eo. Ha c'hoarvezout a raio evit ar brezhoneg a-benn nebeut ?\nTrec'h e oa bet e brezhoneg skolidi Kemperle, Banaleg ha Tremeven evit ar vugale :\nAr mintinvezh du\nkregin er mor teñval\nar mor yen ha trist\nSoazig, Skol Diwan Kemperle\nMa zreid er mor\nevit ar wech diwezhañ -\nadkroget ar skol\nDonovan, klas divyezhek Tremeven\nDirak ar Mor du\nn'ouzon ket petra ober\nbugel ebet o c'hoari\nLou, skol Diwan Banaleg\nEvit ar grennarded, feal eo skolaj Henri Wallon ha Skolaj Plijidi, gant Myriam Guillevic ha Gwenola Coic, deuet da vout ampart e arzh an haiku :\n1- Divroad kollet\no vont gant red an dour sklas\nApolline, 5vet gwenn, Plijidi\n2- Ar mor sklaer ha glas\nar vaout o heuliañ he hent\ntreset gant plastik\nAlwena, 6vet gwenn, Plijidi\n3- Nijadenn ar ouelan\nsonerezh dous an avel\na-us an traezh flour\nTidiane, 5vet Henri Wallon, Lann er stêr\nHag evit echuiñ evit ar brezhoneg, trec'h oa bet daou zen nevez, gourc'hemennoù dezhe, ha Loig Kampion, bet trec'h dija !\nGourc'hemennoù da Mona Mazet Baudé, tapet ar priz kentañ ganti !\n1- Pa freg ar wagenn\nbili an aod a ruilh-diruilh\n'vel perlez en noz sioul\n2- Mor kalm-chok\nwar divaskell ar vorvran\ndour ha gouloù\nAndré Bonnard, Merlevenez\n3- Lanv er porzh kozh\nrouz noz en dremmwel a lufr\nba ma gwerenn bier\nLoig Kampion, Naoned\nRoet e oa bet ar prizioù e teatr Kerbertrand Kemperle, gant 50 skolajiad ha lisead, hag a-raok e oa bet aozet un eskemm etre ar barzh Yvon le Men, Goncourt barzhoniezh 2019, ha lennadennoù graet gant ar re yaouank. Plijus ken ha ken e oa, hag un doare evit nann-vrezhonegerien da selaou teir yezh Breizh !\nHag ar bloaz da zont, emit-hu ? Kenstrivadeg pe pas ? N'eo ket sur, kar kalz labour a youl vat a zo evit aozañ ur genstrivadeg. Kit war al lec'hienn taolkurun.free.fr evit lenn ar barzhonegoù, haiku ar bloaz-mañ, met ivez ar re zo bet e konkourioù all ! Ha goude 20 vloaz, gant ur skor


C'hariklo - Wikipedia\nC'hariklo (Χαρικλώ e gregach) a oa un nimfenn, merc'h da gKyc'hreüs ha Stilbe, met hervez tud zo eo merc'h d'an doue Apollon an hini e oa kentoc'h. Alies e veze da-heul an doueez Athena, merc'h Zeus.\nUr mab he doe gant Eueres, Teiresias e anv, a voe diouganer. Gwelet en doa Athena en he noazh ma voe dallet ganti. Pediñ hag aspediñ a reas e baourkaezh mamm, met lavarout a reas an doueez n'halle ket dizober pezh he devoa graet. Se zo kaoz e roas dezhañ ar galloud da ziouganañ evel frealz.\nGoude e timezas da Skiron, roue Megara, hag ur verc'h o doe, anvet Endeis, a vije koulskoude, hervez skridoù zo, merc'h d'an den-marc'h C'heiron. Lakaet eo C'heiron da dad ar vugale all he dije bet c'hoazh: Hippe, Okyroe, ha Karystos.\nRoet he deus hec'h anv da (10199) Chariklo.\nAdtapet diwar « https://br.wikipedia.org/w/index.php?title=C%27hariklo&oldid=1819365 »\nDernière modification le 8 Gen 2019, à 10:59\nKemmoù diwezhañ degaset d'ar bajenn-mañ d'an 8 Gen 2019, da 10:59.


Pajenn:Herri - Skrituriou sakr - Exod, 1861.djvu/9 - Wikimammenn\nPajenn:Herri - Skrituriou sakr - Exod, 1861.djvu/9\n14. He-ma a respontaz : Piou en deuz ho lekeat-hu da brins ha da varner var-n-omp-ni ? Ha c’hoant hoc’h eus-hu d’am laza evel ma lazjoc’h deac’h ann Ejipsian ? Moïzes a ghemeraz aoun, hag a lavaraz : Penaoz eo bet brudet ann taol-ze ?\n15. Pharaon he-unan a glevaz ar pez a oa c’hoarvezet, hag a glaske lakaat Moïzes d’ar maro. Mes Moïzes a dec’haz kuit ra-z-han ; az eaz da choum e douar Madian, hag a azezas eno e kichen eur punz.\n16. Hoghen belek Madian en devoa seiz merc’h, pere a zeuaz da denna dour, hag o veza karghet ar c’haniou, e felle d’ezho doura loened ho zad.\n17. Mes ar vessaerien a zigouezas hag ho c’hasaz kuit ; ha Moïzes a zavaz, a zifennaz ar merc’hed iaouank, hag a zouraz ho denved.\n18. Pa oant distroet da gavout Ragüel ho zad, hema a lavaraz d’ezho : Perag oc’h-hu deuet d’ar ghear kentoc’h eghet ne d-oc’h boazet da zont ?\n19. Hi a respontaz : Eur goaz Ejipsian en deuz hon delivret diouc’h ar vesaerien ; oc’hpenn-ze tennet en deuz dour gan-eomp, ha roet en deuz da eva d’hon denved.\n20. Ha Raguel da lavarout : Peleac’h ema-hen ? Perag hoc’h eus-hu lezet eno ann den-ze ? It d’he glask, evit ma romp d’ezhan da zibri.\n2l. Moïzes a douaz eta e choumse gant-han evit mad. Hag e kemeraz da bried he verc’h Sephora.\n22. Hou-ma a c’hanaz d’ezhan eur map. ha Moïzes hen hanvaz Gersam, o lavarout : Tremeniad ounn bet enn eur vro estren. Eur map all en doe anezhi, hag e hanvaz anezhan Eliezer, abalamour, emez-han, Doue va zad, va difennour, en deuz va zennet a dre daouarn Pharaon.\nAdtapet diwar « https://br.wikisource.org/w/index.php?title=Pajenn:Herri_-_Skrituriou_sakr_-_Exod,_1861.djvu/9&oldid=114870 »\nKemmoù diwezhañ degaset d'ar bajenn-mañ d'an 4 Ebr 2018, da 08:53.


Pajenn:Morvan - Buez ar Zent, 1894.djvu/338 - Wikimammenn\nPajenn:Morvan - Buez ar Zent, 1894.djvu/338\nmerket en devoue daou ziskib ; ann daou ziskib-se a ioa iaouank-flamm pa deujont davethan, chom a rejont ganthan betek he varo, hag unan anezho a ioa he hano Tudi. Mar d-eo hennez hor zant Tudi-ni, ar zant-ma en deuz tremenet he amzer genta enn eskopti Treger, ha marteze zoken oa ginidik euz ann Irland ; rak sant Maodez a ioa ganet er vro-ze, hag ac’hano eo e teuaz da brezeg ar feiz da eskopti Treger e Breiz-Izel.\nAr pez zo sur eo sant Tudi a zo bet o chom enn eunn enezenn a zo er penn all da ster Pount-’nn-Abad, hag a zo bet hanvet a-c’houdevez Enez-Tudi. Kredabl e oue eno da genta oc’h ober he ermitach, hag evel ma’c’h errue tud a bep tu da c’houlenn beva enn he goumpagnunez evit deski ganthan skiant ar Zent, ann ermitach-se a deuaz a nebeut a nebeut da veza eur gouent. Ar Zant a oue lakeat da abad pe da zuperior, hag a varvaz er gouent-se, mes ne c’houezer ket d’ar just pe da vare. Ar gouent a oue chenchet plas d’ezhi divezatoc’h, ha kaset d’al leac’h m’ema brema bourg Loktudi. Ar zant-ma n’e ket hebken patroun Loktudi hag Enez-Tudi; bez’ ez eo ive patroun enez Groa enn eskopti Guened, hag enn iliz ann enezenn-ze ez euz c’hoaz hirio darn euz he relegou.\nSant Tudi, pe hen a zo bet diskib da zant Korantin pe hen a zo bet diskib da zant Maodez, a zo ato da vihana unan euz ar re o deuz sikouret planta ar feiz enn hor bro pe o deuz he lakeat da astenn he griziou. Abalamour da ze e tleomp beza anaoudek enn he genver hag ne bedi gant fizians. Petra vijemp-ni brema ma ne vije ket deuet misionerien santel da brezeg ann Aviel d’hon tadou koz ha da ziskouez d’ezho hent ar baradoz ? Henor eta ha gloar d’ar venac’h ha d’ar visionerien-ze, ha plijet gantho beilla bepred var ar vro o deuz gounezet guech all da Zoue !\nHirio, siouaz ! ne esperner netra evit mouga ar feiz e kalounou ar Vretouned ; mes patrouned Breiz-Izel a zo braz ho galloud enn env. Mar bezomp devot d’ezho, hi hon difenno a enep ann drouk-spered hag he vevellien, hag a obteno evidomp ar c’hras da ober ar skouarn vouzar oc’h mistri-skol ann diaoul ha da veza ato krenv enn hor relijion evel ma’z oa guech all hon tadou koz.\nAdtapet diwar « https://br.wikisource.org/w/index.php?title=Pajenn:Morvan_-_Buez_ar_Zent,_1894.djvu/338&oldid=137535 »


Un doare nevez eus Bro Gozh ma Zadoù da selaou ! · Région Bretagne\nDegemer > Hor c’heleier > Un doare nevez eus Bro Gozh ma Zadoù da selaou !\n4 Genver 2022\nKenlabouret o deus Rannvro Breizh, Poellgor Bro Gozh ma Zadoù ha Coop Breizh evit kinnig Bro Gozh ma Zadoù kempennet en un doare nevez d’an dud a gar Breizh !\nStag eo Bro Gozh ma Zadoù ouzh identelezh glad sevenadurel Breizh. Emeur o paouez adkempenn ar ganenn-mañ diwar ur c’henlabour etre ar Rannvro, Coop Breizh ha Poellgor Bro Gozh ma Zadoù. Asambles o deus harpet ar saverez ha kempennerez tonioù vreizhat Frédérique Lory da sevel un orkestradur nevez hag a vefe aesoc’h d’al lodenn vrasañ eus an dud.\nEnrollet ez eus bet meur a stumm eus Bro Gozh ma Zadoù gant an unkanerien vreizhat Gilles Servat hag Aziliz Manrow ha Laz-seniñ Broadel Breizh : gant ul laz-kanañ ha sonerien, al laz-seniñ e-unan, gant pe hep ul laz-seniñ, bagadoù ha sonerien. Darn eus ar stummoù zo kempennet a-ratozh evit play-back pe karaoke, evit deskiñ ar mod da ganañ an ton pe evit bezañ kanet a-stroll war-eeun, en tachennoù sport pe war al leurennoù skinwel gant kanerien ha kanerezed all.\nSkignet e vez an doare nevez-se en ur mod ledan ha lakaet eo bet e kerz ur bern obererien. Kanet e oa bet d’an 28 a viz Du gant Gilles Servat hag Aziliz Manrow war al letonenn e stad ar Voustoer a-raok an derbi an Oriant-Roazhon. Un digarez a-feson a oa, gant 15vet devezh ar c’hampionad mell-droad e Kevre 1, da lakaat ar 16 000 a sellerien a oa aze d’ober anaoudegezh gant an ton arouezius-se.\nSelaouit Bro Gozh Ma Zadoù sonet gant Laz-seniñ Broadel Breizh, gant mouezhioù an unkanerien Gilles Servat hag Aziliz Manrow.\nBro Gozh Ma Zadoù – Hymne officiel de la Bretagne\nGaloweb, ene chaïgne TV en galo !\nSikouret e vezan gant ar Rannvro da arc’hantaouiñ ma bloavezh kentañ Master MKDS (MEEF) divyezhek gant “Skoazell”


Rowen - Wikipedia\nRowen (pe a-wechoù Ro-wen pe Y Ro) zo ur gêriadenn eus hanternoz Kembre, e Sir Conwy. Emañ etre Dolgarrog ha Conwy.\nDont a ra an anv eus eus gro wen ("grouan gwenn"). Redek a ra an Afon Ro dre ar gêriadenn a-raok kemberiñ gant ar stêr Conwy. Ur gêriadenn a bouez e oa gwechall, gant teir milin hag ur vilin-gomm, meur a davarn hag ur skol gentañ derez. Bremañ e chom ur stal hag un davarn hag un ostaleri evit ar re yaouank.\nHuw T. Edwards, sindikalour ha politikour\nWyn Roberts, politikour mirour, bet sekretour ha ministr e Burev Kembre (Swyddfa Gymreig, Welsh Office)\nAdtapet diwar « https://br.wikipedia.org/w/index.php?title=Rowen&oldid=1706723 »\nKemmoù diwezhañ degaset d'ar bajenn-mañ d'an 19 Mez 2016, da 16:52.


Phantasy Star I - Wikipedia\n(Adkaset eus Phantasy Star)\nDesigner(s) Rieko Kodama (Executive Design; as Phoenix Rie)\nGame Boy Advance (US and Europe)\nRelease date(s) December 20, 1987\nPatrom:Country data USA 1988\nPatrom:Country data EU 1988\nMedia/distribution 4 megabit Cartridge\nPhantasy Star (ファンタシースター, Fantashī Sutā e japaneg) eo epizodenn kentañ un heuliad sega brudet tre a vez graet memes mod diouti. Embannet eo bet evit ar Sega Master System e Bro-Japan d'an 20 a viz Kerzu 1987. Embannet eo bet ivez evit ar Sega Mega Drive, met e Bro-Japan nemetken, hag evit un embannadur termenet. Diwezhatoc'h eo bet embannet e daou zaspunerezh evit ar Sega Saturn and evit ar Game Boy Advance anvet The Phantasy Star Collection.\n1 Notennoù teknik, priz\n3.1 Alis Landale\n3.4 Lutz (Noah)\n4 Enebourien pennañs\n4.1 Reipard La Shiec (Roue Lassig)\n5.1 Heuliad Phantasy Star\nNotennoù teknik, priz[kemmañ | kemmañ ar vammenn]\nEr Stadoù Unanet e oa bet gwerzhet 69$99. Neuze e oa ar c'hoari-bideo ar c'herañ a oa bet gwerzhet evit poent.4mb e oa ar gartouchenn, da lavaret eo 16 gwech muioc'h eget ur gartouchenn Master System voutin. Tu a oa da savetiñ 5 c'hoari gant ar gartouchenn.\nAlis a zo lazhet he breur, Nero, gant soudarded Lassic, mestr ar blanedenn Palm. Ret e vo da Alis dialañ e varv. C'hoarvezout ar an istor en ur c'hoskoriad anvet Algol. Beajet e vo ganti a blanedenn da blanedenn ha tamm ha tamm e vo dizoloet eo breinet ar c'hoskoriad gant ur boud, un nerzh galvet Dark Force. Goude bezañ trec'het Lassic e vo ret d'Alis hag d'he mignoned stourm a-enep Dark Force.\nAlis Landale[kemmañ | kemmañ ar vammenn]\nUr plac'h 15 bloaz eo Alis Landale (pe Alisa Landeel e Japaneg). gouronez ar c'hoari eo. ret eo dezhi dialañ marv he breur. Gant e anal diwezhañ e lavar Nero ( ar breur) da vont e darempred gant Odin a c'hallo sikour anezhi. Stourm a ra Alis gant ur c'hleze. gouzout a ra ober gant stobinellerezh pareañ.\nMyau[kemmañ | kemmañ ar vammenn]\nMyau a zo kompagnun kentañ Alis. Evel ur c'hazh eo met er fin eo ur "musk". En em gavet vo gat Alis en ur stal loened. Speredek ha gouest da gomz eo. E penn kentañ e klasko gwerzher ar stal da werzhañ anezhañ ker-ruz met eskemmet e vo gant ur pod lakonian. Mignon gant Odin eo Myau ha ret eo dezhañ mont da sikour anezhañ peogwir eo bet maenet gant ur grouadurez anvet Medusa. Gantañ eman al louzoù a-benn pareañ Odin met n'eo ket evit digor ar voutailh peogwir n'en deus ket daouarn. Neuze e vo sikouret gant Alis. Stourm a ra gant skilfoù.\nOdin[kemmañ | kemmañ ar vammenn]\nOdin (Tylon er version japaneg) zo paotr kreñv ar strollad. Gouest eo d'ober gant armoù n'int ket evit Alis met n'hall ket implij strobinellerezh ebet. Lod e vo eus ar strollad goude bezañ savetet gant Alis ha Myau. Ouzhpenn klezeoù, bouc'halioù, skouedoù eo gouest d'ober gant fusilhoù, a zo armoù efedus er c'hoari peogwir ne c'hwitont ket o gwennoù gwech ebet.\nLutz (Noah)[kemmañ | kemmañ ar vammenn]\nLutz (pe Lutsu; adanvet "Noah" en troidigezh orinel met adlakaet da "Lutz" evit an daspunerezhioù diwezhañ. An tudenn diwezhañ da adstollañ ar strollad.Un Esper galloudus eo. Deskard Tajim eo ha gouest eo d'ober gant meur a sordoù efedus-tre. Neoazh eo rok anezhañ. E penn-kentañ e vo nac'het da vont gant ar strollad. Met goude bezañ lennet ul lizher eus ar gouarner e asanto da vont gant Alis hag he kumpagnuned. Kontrol Odin eo. N'eo ket dreist e-keñver an emgann korfel met kreñv-tre gant stobinnelerezh. Tamm ha tamm e teuio da vezañ an tudenn gwelañ\nEnebourien pennañs[kemmañ | kemmañ ar vammenn]\nReipard La Shiec (Roue Lassig)[kemmañ | kemmañ ar vammenn]\nPatrom:Phantasy Star series\nAlis(e penn-kentañ) hag he mignoned\nLassic, ar penn-enebour\nPhantasy Star a zo ur c'hoari video deuet er-maez war ar Sega Master System 1987. Ur c'hoari video RPG eo.\nAlis a zo lazhet he breur gant Lassic, mestr ar blanedenn Palm. Ret e vo da Alis dialañ marv he breur. Tamm-ha-tamm e vo dizoloet eo breinet ar blanedenn gant ur boud, un nerzh galvet Dark Force. Goude bezañ trec'het Lassic e vo ret d'Alis hag d'he mignoned stourm a-enep Dark Force.\nHeuliad Phantasy Star[kemmañ | kemmañ ar vammenn]\nEpizodenn gentañ un heuliad hir eo hemañ, heuliad Phantasy Star.\nAdtapet diwar « https://br.wikipedia.org/w/index.php?title=Phantasy_Star_I&oldid=1755188 »\nC'hoarioù Phantasy Star\nC'hoarioù Sega Master System\nC'hoarioù video savet e Japan\nC'hoarioù video 1987\nKemmoù diwezhañ degaset d'ar bajenn-mañ d'an 17 Gou 2017, da 22:24.


Tref-y-clawdd - Wikipedia\n(Adkaset eus Trefyclawdd)\nAr straed vras ha tour horolaj Tref-y-clawdd\nTref-y-clawdd (pe Trefyclawdd pe Trefyclo) zo ur gêr eus Powys, war an harzoù etre Kembre ha Bro-Saoz.\nTalvezout a ra anv kembraek ar gêr kement ha “kêr ar c’hleuz”, abalamour m’eo tost da Gleuz Offa, ar voger douar savet en VIIIvet kantved gant an roue Offa Mercia da verkañ ar vevenn etre Kembre ha Bro-Saoz. E saozneg eo anvet Knighton, ur ger savet diwar cniht, «marc’heg» met ivez «gwaz» e saozneg kozh, ha tūn, «kêr», «lec’h annezet».\nE 2011 e oa poblet gant 3007 a dud, ha 249 anezho (8,5%) a oa kembraegerien.\nGevellet eo Tref-y-clawdd gant :\nGwared (Breizh) abaoe 1991\nAdtapet diwar « https://br.wikipedia.org/w/index.php?title=Tref-y-clawdd&oldid=1976956 »


Journal de Renaud Camus, mercredi 30 avril 2014\ncréée le jeudi 1er mai 2014, 11 h 12Mercredi 30 avril 2014, minuit. Je chante volontiers les vertus de l’amateurisme en politique — surtout au vu des résultats du ~~~~~~~~~~~~~~~~~~… —, ~~~~~ ~~~ ~~~~~~~ ~~~~ ~~~~~ ~~~ ~~~~~~~ ~~~~~~, ~~~~~~ ~~~~~, ~~~ ~~~~ ~~~~~ dans le mode ~~~~~~~~~~~. ~~~~~~ ~~~~~~~~~~~ ~~’~~~~ ~~~~ ~~~~~~~ ~~~~~ ~~ ~~~~~ ~~~~~~~, ~~~~~ ~~~~~ ~~ ~~~~~~~~~~~~~ ~~~ ~~~~~~ ~~~~~ l’aile.\nMa ~~~~~~~~~~~~~~ ~~~~~~~ ~~~ ~~~~~~~~~~ ~~~ ~~’~~~~~~~~~~ ~~’~~ ~~~~ ~~~~~~~ à faire enregistrer ~~~~~~ ~~~~~~, ~~~~~~ ~~~~~~-~~~~~. ~~~~~ ~~~~ ~~~~~~~ ~~~~~~~ ~~~~ ~~~~~~~~~~~ ~~~ ~~~~~~ ~~~~~~~~~~ ~~~~ ~~~~ ~~~~~~~ ~~~~~~~~ ~~~~~~~~~ ~~~ ~~~~~~~~~~~~, ~~~~~ ~~~~~ ~~~~~~~ ~~~~~~~~~~~ ~~~~~~~ ~~~~ ~~~~~~~~ plus attentive et ~~~~~ ~~~~~~~~~~~~~ ~~~ ~~~~~~~~~~ ~~~~~~~~~~ : ~~~ ~~~~~~~~~~~ ~~~~~~~~~~ ~~~~ ~~’~~~ ~~~~~~~~, ~~~~~~~ ~~~~~~, ~~~~~~~ ~~~~~~ ~~~~ ~~~~~~~~~~ — ~~’~~~~ ~~~~~~~~~. ~~~~~ ~~~~~~~~~~ ~~~~~~~ ~~~ ~~~~~~~~~-~~~~~ ~~~~~~~, ~~~ plutôt quarante, à ~~~~~~~~, ~~~~~ ~~~~~~~~ ~~~~ ~~~~~~~ ~~ ~~~ ~~~~~~~~~~~~. ~~~ ~~~~~ ~~~~~~~~~, ~~ ~~~~~~~~~ ~~~~, ~~~~~~~ ~~~ ~~~~~~~~ ~~~ ~~~~~~~~~~~ ~~~~~~~~~~. ~~~ ~~’~~~~, ~~~~~~, ~~~~ ~~~~~~~~~. ~~~ ~~~~~ en effet que ~~~ ~~~~~~~~~~~~ ~~~~~ ~~~~~~~~~~~~~~~ ~~~~~~~~~~ ~~ ~~~ ~~~~~~~~~~~ ~~~ ~~~~~. ~~~ ~~~~~ ~~~’~~ ~~~~~ ~~~~~~~ ~~’~~~~~~~~~~~~ ~~~~~~ ~~~~~~~~~~~. ~~~ ~~~~~ ~~~~ ~~~~ ~~~~~~~~~ ~~~~~~~~~~~ ~~~~~~~~~~~ ~~~ ~~~~~~~~~~. Déjà nous avons ~~~ ~~~ ~~~~~ ~~~~~~ ~~~~ ~~ ~~~~~~ ~~~~~~~~~~~ ~~~~~ ~~~~ ~~~~~~~ ~~~~~~~ ~~~ ~~~~~~~~~~ ~~~~~~~~~~~~, ~~~~~~ ~~~~ ~~~ ~~~~~~~ ~~ ~~~~~~~~ ~~~~~~~. ~~~~~ ~~’~~~~~~ ~~~~~ ~~~~ ~~~ moindre chance d’en ~~~~~~~~~ ~~~ ~~~~~~ ~~~~~~ ~~~~~~~~~, ~~~~~ ~~~ ~~~ ~~~~~~~~ ~~~~ inscriptions.\nEn ~~~~~~~~~ ~~~~~ ~~~~~~~~ ~~~~~~~~~ ~~~ ~~~~~~ ~~~~ ~~~~~~~~~~. ~~~ ~~~ ~~~~~~~, ~~~~ ~~~~ ~~~~~~~ ~~~~~~~~, ~~~~ nous en avons ~~~ ~~~ ~~~~~~~~, ~~~~~ ~~~ ~~~~~~~~ ~~~~~~~~ ~~~~ ~~~~~~~ ~~~ ~~~~~~~~~ ~~~~~~~. ~~~~~ ~~ ~~~~~ ~~~~~ ~~~~~~~, ~~’~~~~ ~~~~~~-~~~~~~~, ~~’~~~~~~~ ~~~ ~~~~~~~~~~~~ ~~~~ ~~~ ~~~~~~. ~~~~~~~~~~, ~~ titre symbolique, je ~~~~~ ~~~~~~~~~ ~~~ ~~~~~~~ ~~~~~~~~~, ~~ ~~~~~~ ~~~ ~~~~~~ ~~~~~~~~ ~~~~ ~~~~~ ~~~~~~ ~~~~~~~~, ~~ ~~~~~~ ~~~~~~~ ~~~ ~~~~ ~~~~~ ~~~~~~ ~~~~~~~~~ ~~~~~~~ ~~~~~~, ~~~ ~~~~~ ~~~~~~~, le plus dévoué, ~~~ ~~~~~ ~~~~~~ ~~~ ~~~~ ~~~~~~~~~~~ ~~~ ~~’~~~-~~~~~~~~. ~~’~~~~ ~~’~~~~~~~ ~~~~~ ~~~~~~~~ ~~~~ ~~~~~ ~~~~ ~~~~~~~ ~~~~ ~~~~~ ~~~~~~~ ~~~~~~ ~~ ~~~~~~ ~~’~~~~~~~~ ~~~~ ~~~~~~~ ~~~~~~ ~~~~~ fait l’affaire, en ~~~~~~~~ ~~~ ~~~~~~~~~~~ ~~~~~~~~~~. ~~~~~~ ~~~~~~ ~~~ ~~~~~, ~~~~~~ ~~~~~~~~, ~~ ~~~ ~~’~~~~~ ~~~~ ~~~~~~~ ~~ ~~~~~~ corvée.\nMon ~~~~~~~~~~~~~ ~~ ~~~~~~ ~~ ~~~~~~~~~~, ~~~~~~, ~~~ ~~~~~~ ~~~~~~ encore plus affligeant, ~~~ ~~~~ ~~~~~~~ ~~~~~ ~~~ ~~~~~~~ ~~~~~~ ~~~~~ ~~~~ ~~~~~~~~, ~~~~~ ~~~ ~~~~~ ~~~~~~~~~~ ~~ ~~~~~~~~~ ~~’~~~~~~~~~ ~~~ ~~~~~~~~~ ~~ ~~~~, ~~~~~~-~~~~~~~. ~~~ ~~~~~~~~ ~~~~~~~~~~ ~~~~ ~~~ nous arrivions à ~~~~~~ ~~~~~~~~~~~~ ~~~~~~ ~~~~~~ ~~~~~ ~~~~~~~~ ~~~~~~, ~~~ ~~~~~~ ~~~~~~~~~~~~, ~~~ ~~~~~~, ~~ ~~~~~~~~~~~ ~~ ~~~ ~~~~~~~~~ ~~~~~~~~~~~, ~~~ ~~~~ ~~’~~~~~~~ ~~~~~~~ ~~~ ~~~~~~ ~~~~~~~ ~~~~~~~~~ ~~~~~~~~~ de Français des ~~~~~~~ ~~~’~~~~ ~~~ ~~~~~ ~~~~ ~~~~~~~~~ ~~ ~~~~~~~~~, ~~~ ~~~~~~ ~~~~~~~~~~~~~. ~~~~~~, ~~~ ~~’~~~ ~~~ ~~~~ ~~~ ~~~~~ ~~~ ~~~ ~~~~~~, ~~~ ~~~~~ ~~~~~~~ ~~~~~~~~~~, ~~~ ~~~~~~~, notre inexpérience. La ~~~~~~~~~ ~~~~~~~~~~~ ~~~~ ~~~~~~~~~ ~~~~ ~~~~~~~ ~~~~ ~~~~ ~~~~~ ~~~~ ~~~~~ (~~~ ~~~~~~~~ ~~~ ~~~~~ ~~~~~~~, ~~’~~~~~~~~). ~~~~~ ~~~~ ~~’~~~ ~~~~ ~~~~ ~~~~~~~~ ~~~~~~~~~~~ ~~~ ~~~~~ ~~~~ en ont un ~~~~ ~~~ ~~~~~~ ~~~ ~~~~~~~ — ~~~ ~~ ~~~~~~~~ ~~ ~~~~~~~~~ ~~~~~~~ ~~~ ~~~~~~~~~~~ ~~ ~~~~~~~~ ~~~~~ ~~~~~~~~ ~~’~~~~~~~~~~~~~~~ ~~~~ ~~~~~~~~~~~~ ~~~~~~~~ ~~~~~~ ~~~~~~~ ~~ ~~~~ ~~~~~~. Mais je ne ~~~~~ ~~~~~~~~~ ~~~~ ~~~~~ ~~~~~~ ~~~~~~~~~ ~~~~~~~~~~ ~~ ~~~~~ ~~~~~~~ ~~~~ ~~~~~ ~~~ ~~~ ~~~~~~~~~~~ ~~~~~~~~~~~. ~~~~ ~~~~~~~~~~~~~ ~~~~ ~~~~~ ~~~~~~~~~ ~~~~~~~~~ ~~’~~~~~ ~~~~~ ~~~~ ~~~~~~~~~ ~~~~~~~~~~~, je crois, mais ~~~ ~~’~~~~ ~~~~~ ~~~~~~ ~~~~ ~~~~~~, ~~~ ~~’~~~~~~~~~ ~~~~~ ~~~ ~~~~ ~~~’~~~~ ~~~~~~~~~ ~~~~~~~~~ ~~ ~~~~~ ~~~~~~, ~~~~~ ~~~ ~~~~-~~~~~~ ~~~ ~~~~~ ~~~~ ~~~~~~~~~~ ~~~~~~ ~~~~~-~~~. ~~~~ de campagne officielle ~~~~~ ~~~~~, ~~~~~ ; ~~~ ~~~~~~ ~~ ~~~ ~~~~~~~~~ ~~~~~~~~~~~~~, ~~~~~~ ~~~~~~ ~~~~ ~~~~~~~ ~~~~ ~~~~~ : ~~~~~ ~~~~~~~ ~~~~~, ~~~~ ~~~~~ ~~~ ~~~~~, ~~~~~~~~~~~ ~~~~~~~~~~~, ~~~ ~~~~~~~~~~~. ~~~ persifleur nous prédisait ~~~~ ~~~~~~~~~ ~~~ ~~~~~, ~~~~~~ ~~~~~~-~~~~~. ~~~ ~~~ ~~~~~~~~~ ~~~~ ~~~ ~~~~ ~~~~~~~ ~~~~ ~~~ ~~~~~~, ~~~ ~~~~~-~~~~~ ~~~~~ pas.\nLes ~~~~~~ ~~~~ ~~~~~ ~~~~~~~~~~~ ~~~ ~~~~~~~~~ ~~~~~~~~~~~ nous reprochent avec ~~~~~~~~~~~, ~~~ ~~~~ ~~~~ ~~~ ~~~~ ~~~~~~~~~~~~~~~, ~~’~~~~~~~~~~ ~~~ ~~~~~ ~~~~ ~~~~~~~~~~, ~~~~~ ~~~~~~ ~~~~~~ ; ~~~ ~~~~ ~~’~~~ ~~~~~~~~ ~~ ~~~~~ ~~~ ~~~ dissidence, ~~~~~~~-~~~~, ~~~~ ~~~~~~~~ au Front national ~~~ ~~~ ~~~~~~~~~~~~~~ ~~~~~ ~~~~~~~. ~~~~~ ~~~ ~~~ ~~~~~ ~~~ ~~~~~~~ ~~~~~~ ~~~~~ dissident, ~~~~~ ~~~~~~~~, ~~~ ~~~~~~~~~~~ ~~~~~~~~~ ~~~ ~~’~~~ ~~~~~~~ ~~~~~~~~~~, ~~~ ~~~~~ ~~~ ~~~ loin. Le système ~~~~~~~~~~~~~~ ~~~~ ~~ ~~~~~~ ~~~~~ ~~~~ ~~~~~~~~~~~~ ~~~~~ ~~~’~~~~~~ ~~~~~~~~~~~~ ~~’~~~~~~~~ ~~~~ ~~~~~~ ~~’~~~~~~~~ ~~~ ~~~~~~ ~~~~~ ~~~~ ~~~~~~~~~~ ~~~’~~~ ~~ ~~~~~~~. ~~~~~ ~~~ ~~~~~ ~~~~~~~~~~ ~~~~~~~~~ voix, ce qui ~~~~, ~~~~~~, ~~~~~~~~~~ ~~~~~~~~~~~, ~~~~~~ ~~~ ~~~~~~~~~ ~~~~~~~~~~ ~~~~~~~ ~~~~ ~~~~~~~~~~~ ~~~~~ ~~~~~~~~~~~~ ~~’~~~~~~~~~~ ~~~~, ~~~ ~~~~~~ ~~~~~~, ~~~ ~~~ ~~~~~~~~~ ~~~~ ~~~~~~~ ~~~~~ ~~~~~ ~~~~~~ ~~~ ses satellites, et ~~~~~ ~~~~~ ~~~~~~ ~~~~~~ ~~~ ~~~~~~~~. ~~~ ~~~~~ ~~~~~~~~~ ~~~ ~~~ ~~~~~ ~~~~~~, ~~~ ~~~ ~~~~ ~~~ ~~~~~~~~~ ~~~~~~~~~~~~~~~~, ~~~ ~~~~~ ~~~ ~~~~~~~~~~~~~~ ~~~~~~~~~~~~ ~~~ ~~~~~. ~~’~~~ appelé une fois ~~ ~~~~~~ ~~~~~ ~~~~~~~ ~~~ ~~~~, ~~’~~~~ ~~~~~, ~~~~~~ ~~~~ ~~~ ~~~ ~~~~~~~~ ~~~~ ~~~~~~ ~~~~~~~~~~, ~~~~~~ ~~~~~~~ ~~ ~~~~~ ~~~~-~~~~~ ~~~~~~~~~ : ~~~~~ ~~~~~~, ~~~~~~ ~~~ ~~’~~~ dit mille fois, la ~~~~~~ éloignée ~~~ ~~~~ ~~~~~~~~ ~~~~~~~~~~. Éloignée, ~~~~~ ~~’~~~~ ~~~~~~~~~~~~~~~~~ ~~~~~~~~~~, ~~~~~~~~ ~~ ~~~~~~~ ~~~ ~~’~~~~~~~ ~~~ ~~~ ~~’~~~~~. ~~~~~~~~~ ~~~ ~~~~~ ~~~~~~~ ~~~ ~~~~ ~~~ de ceux qui ~~~~~~~~ ~~~~~~ ~~~~ ~~~~ ~~~~~~~~ ~~~~ ~~~~~ ~~~ ~~~~~~~ ~~~~ ~~~~~~~ ~~~~ ~~~~~~~~~~ ~~~~ ~~~~~~~ ~~~~~~ ~~~ ~~~~~~~~~~, ~~~~~ ~~~~~ ~~~~ ~~~~~~~~~ ~~~~~~~~~~~, ~~~ ~~~ ~~~~ ~~~~~ estimons souhaitable.\nvoir l’entrée du mercredi 30 avril 2014 et ses 3 images dans Le Jour ni l’Heure


Dont evit un devezh - Centre Foret Bocage\nDegemer al lec’hienn > Evit ar skolioù, skolajoù, liseoù > Dont evit un devezh\nE Ti ar C’hoadoù e tegemer ivez ar c’hlasadoù evit un devezh pe un hanter hini, war un tem natur dibabet ganeoc’h, pe da geñver hon kinnig war ar pevar c’houlz-bloaz. Evit debriñ da greisteiz e c’hellit choazh kas ur pik-nik pe goulenn ur pred tomm diganeomp, a vo fardet gant keginerez ar greizenn.\nDEVEZHIOU AR 4 C’HOULZ-AMZER\nUN DEVEZH WAR UN TEM CHOAZHET GANEOC’H\nFellout a ra deoc’h kas ho klasad war an dachenn, er-maez deus ar skol? Deuit d’hon heul er c’hoadeier, dre an hentoù-don, el liorzh pedagogel pe ’barzh salioù hon ti-koad da deskiñ hiroc’h war buhez ar gwez, breinadurezh ar plant, trouzioù al laboused, boazioù al loened-gouez, annezidi ar poulloù-dour pe c’hoazh pouez mab-den war an natur...\nEvit dibab e-mesk an traoù a ginnigomp, kit d’ober un tamm tro war bajenn an temoù. Ma peus ur soñj dija, pe ur raktres war un danvez resis liammet gant al labour kaset ganeoc’h er c’hlas, deuit e darempred ganeomp evit sevel ur programm asambles gant un animatour deus hon skipailh:\nTi ar C’hoadoù - Ti Natur Departamant\nPellgomz : 02-96-21-60-20\nPostel : centre-foret-bocage@wanadoo.fr\n© 2017 Centre Foret Bocage


15 064 ann. (2019)\nTrubuilhoù a voe e kêr d'an 21 ha d'an 22 a viz Gouere 1675; taget e voe ti ur bourc'hiz hag evet ar gwin a oa eno. Aloubet e oa bet kêr Bondivi d'an 21 « gant 2000 peizant a lonk pe skuilh 400 muid eus feurm an deverioù » ; dieubet eo bet gant « e vourc'hizien » d'an 21 a viz Even.\nDigolloù a voe paeet gant parrezioù Noal-Pondivi (8 000 lur), Malgeneg (1 500 lur), Stival (500 lur) ha Bizhui-an-Dour (400 lur) d'an aotrou de la Pierre ha da tud all eus Pondivi goude an distrujoù bet graet e kêr e-pad an emsavadeg.\nKrouet e voe ar gumun e 1790 e departamant ar Mor-Bihan. Gant al lezenn eus an 23 a viz Eost 1790 e voe lakaet Pondivi da bennlec'h ur c'hanton, hini Pondivi, gant kumun Pondivi ennañ hepken, ha da benn ur bann, seizh kanton ennañ : Baod, ar Gemene, Klegereg, Logunec'h, Noal-Pondivi, Pluniav ha hini Pondivi. E 1795 e voe dilamet ar bann. E 1800 e voe lakaet Pondivi da bennlec'h arondisamant Pondivi bet krouet gant al lezenn eus ar 17 a viz C'hwevrer 1800. Brasaet e voe kanton Pondivi dindan anv Kanton Pondivi ivez gant lezenn an 8 pluviôse an IX (28 a viz Genver 1801), dezhi an titl loi portant réduction du nombre de justices de paix,,.\nD'an 29 a viz Genver 1806 e voe staget kumun Stival ouzh kumun Pondivi.\nKrouet e voe kumun Ar Sorn d'ar 1añ a viz Meurzh 1869 diwar lodennoù eus tiriadoù kumunioù Bizhui, Gwern, Malgeneg, Pondivi ha Stival,.\n316 gwaz eus ar gumun a gollas o buhez abalamour d'ar brezel, da lavaret eo 3,35 % eus he foblañs e 1911.\nTremen 3 000 repuad deuet eus hanternoz Bro-C'hall a oa e Pondivi e miz Even 1940.\nD'an 18 a viz Even 1940 e tegouezhas al lu alaman e Pondivi.\nE miz Here 1940 e voe harzet ar gantreidi er Mor-Bihan ; bac'het e voent e kamp Toulboubou e Pondivi, 18 tiegezh hag eizh den o-unan, da lavaret eo 32 waz, 28 maouez ha 56 bugel ; war urzh an Alamaned e voent kaset gant un tren betek kamp-bac'h Maezon-ar-Stêr e miz Du 1940.\nE miz Gouere 1944 e voe kemeret 150 000 lur en ti-post gant tud eus ar Rezistañs.\nMervel a reas 96 den ag ar gumun abalamour d'ar brezel.\nE distro-skol 2021 e oa 170 skoliad enskrivet er skol Diwan hag er c'hlasoù divyezhek (10 % eus skolidi ar gumun evit a sell ouzh ar c'hentañ derez). https://www.brezhoneg.bzh/98-kelenn.htm\n1969 : Yannig Audran, skolaer, soner ha skrivagner brezhonek.\nAdtapet diwar « https://br.wikipedia.org/w/index.php?title=Pondi&oldid=1983804 »\nKemm diwezhañ d'an 31 Meu 2022 da 19:43\nKemmoù diwezhañ degaset d'ar bajenn-mañ d'an 31 Meu 2022, da 19:43.


Kanol Naoned-Brest - Wikipedia\nAr ganol, etre Blaen ha Gwenred e Bro-Naoned.\nAr ganol eus Naoned da Vrest (pe Kanol Naoned-Brest) zo ur ganol zo bet kleuziet e Breizh evit aozañ monedone ar bigi ha kobiri etre kêrioù Naoned ha Brest, dre ziabarzh an douaroù. Kleuziet e oa bet en XIXvet kantved hag en em astenn a ra a-hed 364 km, gant 238 skluz etre an daou benn.\nAr ganol e Pont-ar-Gergoad.\n3 Ar ganol er sevenadur\nTremen a ra dre draoñienn an Erzh, un adstêr d'al Liger e Naoned ha skeiñ a ra war-du ar Gwalarn evit tapout traoñienn an Izar ha diskenn d'ar Gwilen. En ur vont uheloc'h e tap an Oud ar ganol dre Redon ha Josilin betek Roc'han ha Pondi. E traoñienn ar Blavezh ez a an hent dour e-biou da dourioù Lenn Gwerledan. Dre ur skalier skluzioù ez a ar ganol betek an Aer, adstêr ar Stêr Aon, dre gêr Karaez. E Speied e kej ar ganol gant ar Stêr Aon a ya betek Lenn-vor Brest dre Gastell-Nevez-ar-Faou ha Kastellin.\n364 km a hirder he deus.\nKen abred hag er XVIvet kantved e oa bet soñjet kleuziañ un hevelep kanol. Met n’eo nemet dindan ren Napoleon Iañ, pa oa listri Breizh-Veur o lakaat blokus war porzh Brest, e voe roet lañs dezhañ da vat, evit kaout ul liamm diriskl etre an daou borzh bras. Karget e voe an ijinour Guy Bouessel da studiañ ar raktres e 1803. Kroget e voe da gleuziañ adalek 1811, gant peizanted eus ar vro ha dreist-holl gant galeourien ha prizonidi brezel. Digoret e voe ar ganol en ur mod ofisiel gant Napoleon III e 1858, met kroget e oa bet da vageal warni kerkent ha 1842. E-pad meur a zekvloaz e talvezas ar ganol da gas marc’hadourezh e diabarzh Breizh. Tamm-ha-tamm avat e voe graet muioc’h gant an hentoù nevez-savet e-kreiz ar vro ha gant an hentoù-houarn evit kas ar varc’hadourezh-se ha nebeutoc’h gant kobiri ar ganol.\nPa voe savet stankell dredan Gwerledan er bloavezhioù 1920 e voe troc’het ar ganol e div lodenn ha ne c’halled ken bageal ken etre Mêl-Karaez ha Pondi. Gant al lenn savet e Gwerledan, gant ar stankell, e voe beuzet 8 km eus ar ganol ha 17 skluz.\nAr ganol er sevenadur[kemmañ | kemmañ ar vammenn]\nSkrivet ez eus bet ul levr gant Jean Kergrist : "Les Bagnards du Canal de Nantes à Brest". Un arvest a zo ivez diwar-benn galeourien ar ganol, gant Jean Kergrist atav.\nCanaux de Bretagne (fr)\nul lec'hienn bersonel (fr)\nur pennad gant ar gazetenn Presse-Océan diwar-benn ul lodenn eus ar ganol renevezet (fr)\nAdtapet diwar « https://br.wikipedia.org/w/index.php?title=Kanol_Naoned-Brest&oldid=1547592 »\nKemmoù diwezhañ degaset d'ar bajenn-mañ d'an 8 Gen 2014, da 20:19.


Diforc'hioù etre adstummoù "Emgann Wagram" - Wikipedia\nDiforc'hioù etre adstummoù "Emgann Wagram"\nEmgann Wagram (kemmañ)\nStumm eus an 24 C'hwe 2021 da 16:52\n1 okted lamet , 10 miz zo\nStumm eus an 24 C'hwe 2021 da 11:58 (kemmañ)\nStumm red eus an 24 C'hwe 2021 da 16:52 (kemmañ) (dizober)\nAn arme [[aostria]]n a oa renet gant an [[arc'hdug Charlez]], [[Dugelezh Teschen|dug Teschen]]. Dre an disorc'h e oa bet freuzet ar pempvet Kevredad, an emglev etre Aostria hag ar [[Rouantelezh-Unanet]] a-enep [[Bro-C'hall]].\nGant un hollad a 80 000 kollden kollet (lazhet, gloazet hape steuziet) en holl, Emgann Wagram a oa bet unan gwadus. Implijet e oa bet 1 000 pezh kanol o devoa tennet 180 000 obuzennobuz war an dachenn-emgann kompez, ma oa un 300 000 bennak a soudarded. Sklaer eo e oa aet ar maout gant Napoleon, met ne oa ket deuet a-benn da implijout an trec'h-se evit an dazont. Ouzhpenn se, kolloù Aostria a oa tost heñvel ouzh re an an nerzhioù gall ha kevredet.<br>\nAn trec'h brasañ a oa bet a-fet spered rak Aostria a oa bet tizhet don betek koll nerzh ha spi er stourm. Sinet e voe [[Emglev Schönbrunn]] a dennas ur c'hwec'hvedenn eus hollad annezidi an [[Impalaeriezh Aostria-Hungaria|Impalaeriezh]], gant lod tiriadoù. Mouget e voe Aostria gant ar c'holl douaroù-se en e holl harzoù betek [[Kampagn Alamagn 1813]].\nAdtapet diwar « https://br.wikipedia.org/wiki/Dibar:MobileDiff/1896104 »


Seziz Siracusa (415-413 kent JK) - Wikipedia\nSeziz Siracusa (415-413 kent JK)\nUr pennad Seziz Siracusa zo ivez.\nEus Aten da Sikilia.\nSeziz Siracusa a c'hoarvezas e Sikilia er goañvezh etre 415 ha 414 kent JK, e-pad brezel Peloponnesos, pa deuas ur morlu eus kêr Aten da ober brezel da Siracusa.\nSiracusa a oa kreñvañ stad Sikilia en amzer-se, hag etre daouarn an Dorianed, evel Sparta e Gres. D'ar c'hêrioù all, bihanoc'h, ne oa nemet Aten, a oa Ionian, a c'halle enebiñ ouzh nerzh Siracusa. Da Aten e c'halle Siracusa bezañ un dañjer ma sikoure Sparta er brezel kroget e -431, brezel Pelopponesos, etre Aten ha Sparta.\nEn -415, e Sikilia, e voe taget kêr Segesta, a oa d'an Elimed, gant Selinonte, a oa harpet gant Siracusa. Ha setu Segesta da vont da c'houlenn skoazell digant Aten. Kaset kannaded di. Hag ar gannaded da zisplegañ n'eo ket mat da Aten leuskel Dorianed Siracusa da ren war gêrioù Sikilia, rak ober a rafent emglev gant re Peloponnesos ha lakaat Aten en arvar. Ha dre ma oa pinvidik Segesta, hag evit levezoniñ o selaouerien, e kinnigent paeañ koust ar skoazell hag ar brezel.\nDiv gostezenn zo en Aten: hini ar peoc'h, en-dro d'an den kozh Nikias, ha hini ar brezel, renet gant Alkibiades hag ar yaouankizoù. Hennezh a oa diskibl da Sokrates, hag a oa enep ar brezel. Komz a ra eus pinvidigezhioù da breizhañ du-hont er c'hornôg. Savet ar C'huzul a-du gantañ, votet kas 60 lestr da Sikilia hag Alkibiades e-unan e penn ar morlu, gant Nikias ha Lamachos.\nO vont da goll ar brezel e oa Siracusa pa voe saveteet gant donedigezh ur jeneral eus Sparta, Gylippus, a aozas an difenn. Ne deuas ket a-benn arme Aten da gemer Siracusa, mont a reas da breizhata war ar maez, met distrujet e voe eno.\nBras e voe pouez ar faezhadenn en Aten. Daou c'hant lestr ha miliadoù a soudarded a voe kollet en un taol. Kalonekaet e voe enebourien ar geoded, betek e Persia. Emsavadegoù a voe. Kenderc'hel ar brezel a reas Aten e Gres avat, e-pad dek vloaz, a-raok dilezel an armoù.\nAdtapet diwar « https://br.wikipedia.org/w/index.php?title=Seziz_Siracusa_(415-413_kent_JK)&oldid=1871594 »\nKemmoù diwezhañ degaset d'ar bajenn-mañ d'an 20 Ebr 2020, da 08:47.


Cher (kanerez) - Wikipedia\nCherilyn Sarkisian, ganet d'an 20 a viz Mae 1946 en El Centro (Kalifornia), zo ur ganerez hag aktourez stadunanat. Lesanvet eo bet the Goddess of Pop, diskrivet e vez evel ur vaouez dishual en un industrielezh suj d'ar baotred. Cher a zo bet brudet e 1965 evel hanter an duo gwreg-gwaz folk rock Sonny & Cher pa voe embannet ar ganaouenn "I Got You Babe" a lammas betek ar plas kentañ en charts Saoz hag Amerikan.\nCher e 2014.\nCher a oa bet ganet Cherilyn Sarkisian en El Centro, California, d'an 20 a viz Mae 1946. An tad a oa, John Sarkisian, ur blenier kirri-samm a orin Armenian-Amerikan o kaout kudennoù gant an dramm ha c'hoarioù arc'hant. Ar vamm, Georgia Holt (ganet Jackie Jean Crouch), un aktourez he doarolloù bihan ral o tiskleriañ he deus orinoù Iwerzhonat, Saoz, Alaman ha Cherokee.\nTad Cher ne oa ket alies er gêr pa oa he babig, dizimeziñ a raio he zud pa oa 10 miz nemetken. Ar vamm a zimezo diwezhatoc'h gant an aktour John Southall, genel a raio ur verc'h, Georganne Southall.\nSonny and Cher e 1971\nAdtapet diwar « https://br.wikipedia.org/w/index.php?title=Cher_(kanerez)&oldid=1727140 »\nDernière modification le 13 Du 2016, à 11:12\nKemmoù diwezhañ degaset d'ar bajenn-mañ d'an 13 Du 2016, da 11:12.


Europa ar Reter - Wikipedia\n(Adkaset eus Europa ar reter)\nStadoù Europa hervez kodadur stadegel Aozadur ar Broadoù Unanet\nKaoz a vez eus Europa ar Reter pe Retereuropa pa gomzer eus broioù a zo e reter Europa. War dachenn an douaroniezh e reer gant an dro-lavar-mañ dreist-holl. Gant menezioù an Oural emañ harzoù reter Europa, gant ar C'haokaz he harzoù er gevred.\nWar an dachenn sevenadurel e c'haller gwelout Europa ar reter ivez, sevenadurioù ha yezhoù ar broioù-se (slavek dreist-holl) o vezañ damheñvel an eil ouzh egile.\nHa war an dachenn bolitikel a c'hall bezañ bodet ar stadoù, heritourien ma'z int eus "Broioù ar Reter" a veze kaoz anezho da vare ar brezel yen pa oa rannet Europa e daou. Tout ar stadoù-se a oa izili pe dindan beli an URSS, a-raok na oa aet ar rideoz houarn da get e 1989.\nUr roll berr eus stadoù Europa ar reter a c'haller kaout da gentañ eta :\nBelarus • Bulgaria • Moldova • Roumania • Rusia • Ukraina\nStadoù all a vez lakaat ouzhpenn a-wechoù.\nStadoù en Norzh :\nEstonia • Latvia • Lituania\nStadoù er Su (er Balkanioù) :\nAlbania • Bosnia-ha-Herzegovina • Gres • Republik Kiprenez • Kosovo\nKroatia • Makedonia an Norzh • Montenegro • Serbia • Slovenia\nStadoù e Kreizeuropa :\nHungaria • Polonia • Tchekia • Slovakia\nE-keñver Europa ar reter e gaver Europa ar C'hornôg, met bez' e vez ivez kaoz eus Europa an Norzh hag Europa ar Su.\n██ Broioù gant ur yezh slavek eus ar c'hornôg da yezh vroadel\n██ Broioù gant ur yezh slavek eus ar reter da yezh vroadel\n██ Broioù gant ur yezh slavek eus ar su da yezh vroadel\n██ Stadoù izili eus an AFNA e-pad ar brezel yen\n██ Stadoù neptu, rannet e-barzh Europa ar C'hornôg peurliesañ\n██ Stadoù bloc'had ar reter\nPennadoùkar[kemmañ | kemmañ ar vammenn]\nEuropa ar C'hornôg\nAdtapet diwar « https://br.wikipedia.org/w/index.php?title=Europa_ar_Reter&oldid=1856574 »\nKemmoù diwezhañ degaset d'ar bajenn-mañ d'an 15 Du 2019, da 15:24.


Pajenn:Dizanv - Testamant Nevez Hon Aotrou hag Hor Zalver Jesus-Christ.djvu/123 - Wikimammenn\nPajenn:Dizanv - Testamant Nevez Hon Aotrou hag Hor Zalver Jesus-Christ.djvu/123\nSANT LUCAS, IV.\nverb-man : Medeusin, en em iac’ha da-unan ; gra ive aman en da vro, kement ha m’hon euz klevet ec’h euz great en Capernaüm. (24) Mes lavaret a reaz : E gwirionez hen lavaran deoc’h, profet e-bed n’ed eo digemeret mad en he vro he-unan. (25) E gwirionez hen lavaran deoc’h : Bez’ e oa kalz a intanvezed en Israel en amzer Elias, pa oe serret an env e-pad tri bloaz ha c’houec’h miz, en hevelep doare ma c’hoarvezaz eur gernez vraz dre ar vro holl. (26) Koulskoude Elias na oe kasset etrezeg hini anezhe, nemed etrezeg eur vreg intanvez euz a Sarepta, en Sidon. (27) Bez’ e oa ive kalz a dud lor en Israel en amzer ar profet Elizeüs ; mes hini anezhe na oe neteet, nemed Naaman, ar Siread.\n(28) Hag ar re a oa er sinagog, o klevet kement-se, a oe holl leun a goler. (29) Hag o sevel ac’hane, e vountjont anezhan er meaz euz ho c’hear, hag e kasjont anezhan ganthe beteg beg ar menez var behini e oa savet ho c’hear, evit hen stlapa d’an traon. (30) Mes hen a dremenaz dre ho c’hreiz, hag a ieaz kuit.\n(31) Hag e tiskennaz da Capernaüm, kear euz a C’halile, hag e kelenne anezhe deiziou ar sabbat. (32) Hag e oent souezet gant he gelennadurez ; rag komz a rea gant otorite.\n(33) Hogen, bez’ e oa er sinagog eun den dalc’het gant eur spered impur, pehini a griaz gant eur vouez huel : (34) Ha ! petra a zo etre te ha ni, Jesus a Nazaret ? Ha deuet oud-de evit koll ac’hanomp ? Gouzoud a ran piou oud : Ar Zant a Zoue. (35) Ha Jesus a c’hourdrouzaz anezhan, en eur lavaret : Tav, ha kea er meaz euz an den-ze. Hag an drouk-spered, o veza hen taolet e-kreiz an assamble, a ieaz er meaz euz anezhan, heb ober droug e-bed dezhan. (36) Hag e oent holl spountet braz, hag e lavarent etrezhe : Petra eo an dra-man ? Gourc’hemen a ra gant otorite ha gant galloud d’ar sperejou louz, hag e sortiont ! (37) Hag ar vrud anezhan a ieaz en pep leac’h er vro tro-var-dro.\n(38) Jesus, o veza eat er meaz euz ar sinagog, a ieaz en ti Simon. Hogen, mam-gaer Simon a oa klanv gant eur gwall derzien, hag e pedjont anezhan evithi. (39) Hen eta, o veza en he za a-uz dezhi, a c’hourc’hemenaz d’an derzien, hag an derzien a guitaaz anezhi ; hag hi a zavaz kerkent, hag a zervichaz anezhe.\n(40) Pa oe kuzet an heol, kement\nAdtapet diwar « https://br.wikisource.org/w/index.php?title=Pajenn:Dizanv_-_Testamant_Nevez_Hon_Aotrou_hag_Hor_Zalver_Jesus-Christ.djvu/123&oldid=125214 »


Keleier 3 a viz ebrel | Stourm an Dorn Glas, diskouezadeg produet e Breizh ha TAP aozet gant BCD Sevennadur\nvendredi 3 avril 2015 à 21:46 Par Tudi Crequer, France Bleu Breizh Izel\nAdkavit amañ keleier e brezhoneg an 3 a viz ebrel a zo bet embannet war France Bleu Breizh Izel. Komzet hon eus diwar-benn stourm an Intel daou ugent bloaz-zo, diwar-benn atalieroù kaset a-benn gant BCD Sevenadur evit diorroiñ an TAP a-denn deus Breizh pe c'hoazh diwar-benn diskouezadeg Produet e Breizh ba Gwipavaz.\nProduit en Bretagne © Produit en Bretagne - Produit en Bretagne\nDiskouezadeg Produet e Breizh\n"Brezhoneg hag embregerezhioù" eo anv an diskouezadeg a zo da welet er mare-mañ 'ba Gwipavaz. Savet eo bet gant Produet e Breizh ha studerien UCO Aradon. Ar pal zo diskouez ez eus liammoù etre ar sevenadur hag an ekonomiezh. Digor eo d'an holl e-pad ur miz e Cridt Mutuel Gwipavaz. Malo Bouëssel du Bourg, rener Produet e Breizh a zispleg deomp penaos eo an diskouezadeg-se :\n8e15 Diskouezadeg Produet e Breizh\nDorn Glas - Mensuel du golfe du morbihan\nAn Dorn Glas en Erdeven\nEn dibenn sizhun-mañ e vezo lidet daou ugent deiz ha bloaz La Main Verte, an Dorn Glas En Intel, er Morbihan. Lidet e vezo ar stourm a oa bet kaset gant annezidi en Erdeven a-enep ur greizenn nukleel. A-raok Plogoñv e oa pase an traoù neuze. D'ar mare-se, e 1975 e oa savet ar c'hoant gant EDF sevel ur greizenn war tevennoù ar gumun. Ur stourm a oa bet kaset gant annezidi ar Morbihan a-enep ar raktres-mañ. Ar stourm-se a zo unan deus ar stourmoù ekologel kentañ e Bro C'hall.Un niverenn ispisial a zo neuze embannet gant Le Mensuel du Golfe du Morbihan diwar-benn an darvoud-mañ. Displegadennoù Tangi Marc'hadour unan deus ar gazetennerien :\nSIMUL Erdeven OK\nAdkavit amañ lec'hienn ar gazetenn : http://www.morbihan.lemensuel.com/\nTAP diwar-benn Breizh\nD'an 3 a viz ebrel e oa bet dalc'het un devezh stummadur e Planvour gant ar gevredigezh BCD Sevenadur. Ar pal a oa prederiañ war an doareoù da aozañ muioc'h a eurvezhioù TAP (eurvezhioù maez skol aozet evit ar skolidi) diwar-benn sevenadur Breizh. Philippe Lanoë a oa kenurzhier an devezh-mañ evit kont BCD Sevenadur :